, στο γραφικό χωριό Γιαλιά της Πάφου.\n" } Όλες οι πληροφορίες για τη φετινή 21η διοργάνωση του Paradise Jazz Festival\nΌλες οι πληροφορίες για τη φετινή 21η διοργάνωση του Paradise Jazz Festival\nΤο Paradise Jazz Festival επιστρέφει, αφού ανακοινώθηκε ήδη η διοργάνωσή του για την Παρασκευή 20 και το Σάββατο 21 Αυγούστου 2021, στον πανέμορφο χώρο του Val's Place, στο γραφικό χωριό Γιαλιά της Πάφου.\nΠιο κάτω η ανακοίνωση των διοργανωτών για τα όσα όμορφα θα συμβούν φέτος στο PJFestival.\nΑπό την ίδρυσή του, το 1999, το PJFestival έχει γίνει ένα ταυτόσημο όνομα με τη μουσική και ειδικότερα την τζαζ σε όλο το νησί, έχοντας ταυτόχρονα επιτύχει (και) τη διεθνή ανταπόκριση. Νοιώθουμε υπερήφανοι που καταφέρνουμε όπως κάθε χρόνο να διατηρούμε τα ψηλά επίπεδα ποιότητας παρουσιάζοντας επιλογές από κάθε είδους τζαζ παρακλήσεις, και που κατά συνέπεια μένουμε σταθεροί στους στόχους μας, αλλά και που καταφέρνουμε με αυτόν τον τρόπο να ενώνουμε τους λάτρεις της καλής μουσικής από όλο το όμορφο νησί της Κύπρου σε στιγμές αρμονίας.\nΚαι φέτος δεν θα αποτελέσει εξαίρεση! Μετά την απουσία μας πέρυσι, λόγω των συνεχιζόμενων κυβερνητικών περιορισμών, το φετινό πρόγραμμα θεωρήθηκε αρχικά ότι έπρεπε να συγκροτηθεί πιο λιτά με λιγότερα γκρουπς και λιγότερους μουσικούς. Αλλά με τη βοήθεια και τη συνεργασία των για άλλη μια φορά πρόθυμων να υποστηρίξουν το θεσμό μας Cyprus Jazz Musicians, της εκπληκτικής ομάδας του Val’s Place και της γενναιόδωρης υποστήριξης των χορηγών μας, θα εμφανιστούν συνολικά 31 μουσικοί σε 5 σχήματα, σε ένα πρόγραμμα που ειλικρινά ανυπομονούμε να απολαύουμε και μέσω της αμοιβαίας αγάπης για τη μουσική να επανασυνδεθούμε μαζί σας.\nΕλάτε μαζί μας για ένα όμορφο σαββατοκύριακο στα μέσα του καλοκαιριού ανάμεσα στη θάλασσα και τον γραφικό λόφο της Γιαλιάς, με την εκπληκτική θέα σε μερικά από τα πιο μαγευτικά ηλιοβασιλέματα, συνοδευόμενα από τον καλύτερο σύντροφο που έχει βρεθεί -τις νότες της τζαζ.\nΚαι οι νότες της τζαζ θα ηχήσουν την Παρασκευή 20 Αυγούστου, στις 9.30μμ, με εντυπωσιακότατο τρόπο από την 16μελη ορχήστρα Jazzologia Cyprus Big Band! Το ρεπερτόριό της αποτελείται από ιστορικές συνθέσεις και διασκευές από τους πρωτοπόρους της jazz big band μουσικής καθώς και αυθεντικά κομμάτια επηρεασμένα από παραδοσιακά κυπριακά μουσικά θέματα και τραγούδια ενορχηστρωμένα από τον διεθνούς φήμης Κύπριο συνθέτη και ενορχηστρωτή Άρη Αντωνιάδη, ειδικά γραμμένο για το Jazzologia Cyprus Big Band. Η ορχήστρα δημιουργήθηκε τον Οκτώβριο του 2016 από τον καταξιωμένο σαξοφωνίστα Γιώργο Κρασίδη. Το όλο εγχείρημα είναι μια συλλογική, εθελοντική προσπάθεια δεκαέξι σπουδαίων μουσικών που έχουν ως κοινό χαρακτηριστικό την αγάπη τους για την τζαζ μουσική και πιο συγκεκριμένα για το jazz big band. Δείτε όλους τους πρωταγωνιστές στο J. B. B. Το Jazzologia Cyprus Big Band είναι γνωστό για τη συμμετοχή του σε μια σειρά από φεστιβάλ και παραστάσεις στην Κύπρο, όπως η Πολιτιστική Πρωτεύουσα της Ευρώπης Πάφος 2017, οι Jazz Encounters, το Old Port Jazz Festival 2017, η Jazzologia στο Θέατρο Παττίχειο 2018, η Φανερωμένη 2019, οι Καλοκαιρινές Συναυλίες στην Κύπρο, η Τεχνόπολη 20, το Φεστιβάλ Κυπρίας 2020 και η 7η Έκθεση Τζαζ και Παγκόσμιας Μουσικής Rialto.\nΗ συνέχεια ανήκει σε ένα ακόμα πρωτοεμφανιζόμενο προτζεκτ σε PJFestival (έχουμε τέσσερα φέτος), τους Electrified Riffs. Το κουαρτέτο ιδρύθηκε το 2015 από τα αδέρφια Αντρέα Γερολατσίτη (ηλ. κιθάρα) και Χρίστο Γερολατσίτη (πλήκτρα). Η μουσική τους μπορεί να χαρακτηριστεί ως εκλεκτική Τζάζ, ένα μωσαϊκό ηλεκτρονικών ήχων, ροκ ρυθμών με τζαζ αρμονίες και αυθόρμητους αυτοσχεδιασμούς. Οι δύο μουσικοί παρατάσσονται στη σκηνή μαζί με τον Ανδρέα Ροδοσθένους στο μπάσο και τον Ανδρέα Στεφάνου στα τύμπανα.\nΚαι τελευταίο για την Παρασκευή το βράδυ, έχουμε την επιστροφή των γνωστών μας «Macumba». Ένα εξαιρετικό σχήμα από την Κύπρο που κινείται σε λάτιν τζαζ και world music κατευθύνσεις και δρόμους. Αποτέλεσμα συνεργασίας ανάμεσα στον Χιλιανό μπασίστα Rodrigo Cáceres και τους Ρόδο Παναγιώτου, Γιώργο Μορφίτη και Ηλία Ιωάννου, οι Macumba δίνουν έναν φρέσκο αέρα στην μουσική σκηνή της Μεγαλονήσου. Αφροκουβανέζικοι και Βαζιλιάνικοι ρυθμοί και χρώματα μπλέκουν σε μια μοντέρνα τζαζ αισθητική – και το αποτέλεσμα καταγράφεται στο δίσκο τους, Como Jugando του 2019. Οι Macumba παρουσιάζουν την ξέφρενη χορευτική τους τζαζ σε διάφορα φεστιβάλ και συναυλιακά spots με μεγάλη επιτυχία. Για το 21ο PJFestival θα συνεργαστούν με τον Γιώργο Κούλα, ένα γνωστό και εξαιρετικό μουσικό της Κυπριακής μουσικής σκηνής. Η σύμπραξη του με τους Macumba προβλέπετε πως θα δώσει ένα ξεχωριστό χρώμα στο τελείωμα της Παρασκευής.\nΤο Σάββατο θα ξεκινήσουμε την ιδία ώρα, δηλ. 9.30μμ, με ένα ταξίδι στον χρόνο με τη βοήθεια των Workin' Trio, μια μπάντα που δημιουργήθηκε το 2020. Η μουσική τους προέρχεται από εκρηκτικούς σουίνγκ ρυθμούς αναμιγμένους με στοιχεία παρμένα από Γκόσπελ, Νιού Ορλίνς και Μπουγκαλού. Ο συνδυασμός των σαξοφώνου, οργάνου και τυμπάνων δίνει ένα μοναδικό ήχο στη μπάντα. Στόχος του τρίο είναι να ξεθάψει τα λιγότερο γνωστά κομμάτια των 40s, 50s and 60s όπως και να συνθέσει μουσική στα ίδια πλαίσια. Με την επέκταση της μπάντας σε κουαρτέτο και τη προσθεση του δεύτερου τενόρου, θα εκτελέσουν -επιπρόσθετα- συνθέσεις που έγιναν γνωστές από την τζαζ παράδοση της «μάχης» δύο τενόρων. Το τρίο αποτελείται από τους Χάρη Ιωάννου στο σαξόφωνο, Χρήστο Γερολατσίτη στο όργανο Μάριο Σπύρου στην ντραμς, ενώ εδώ για την περίπτωση προστίθεται το δεύτερο σαξόφωνο με τον Μάριο Χαραλάμπους.\nΟι επόμενοι επισκέπτες για το Σάββατο θα είναι οι The Visitors. Αρχικά συγκροτήθηκαν ως τρίο από τον Χρήστο Γερολατσίτη στα πλήκτρα, τον Ανδρέα Ροδοσθένους στο ηλεκτρικό μπάσο, τον Γιώργο Κούλα στα τύμπανα, και που πρόσφατα με την προσθήκη του Γιώργο Κασίδη στα σαξόφωνα ως «επισκέπτης» μεταμορφώθηκε σε κουαρτέτο και απέκτησε το τελικό του όνομα, The Visitors. Εκτός από τις πρωτότυπες συνθέσεις, ερμηνεύουν κομμάτια από γνωστούς συνθέτες της funk και της τζαζ μουσικής, όπως ο Herbie Hancock, ο Woody Herman κ.ά. Ο στόχος είναι να δημιουργηθεί ο τόνος και η ατμόσφαιρα όπου όλοι οι μουσικοί και κοινό θα περάσουν όμορφα. Και εμείς στην παραγωγή λαχταρούμε τις νύχτες αυτές. Κοπιάστε …\nΗ βραδιά και το φεστιβάλ θα τελειώσουν με ένα ακόμα καθιερωμένο πια Jam Session από τους Cyprus Jazz Musicians και ίσως άλλους ακόμα απρόσμενους επισκέπτες που θα είναι κάπου κοντά, για να γιορτάσουν μαζί μας αυτή την υπέροχη τζαζ συνάντηση.\nΤους ευχαριστούμε όλους, τους μουσικούς, το φανταστικό κοινό μας, και τους χορηγούς μας που χωρίς τη ψυχολογική τους βοήθεια και την οικονομική τους συμβολή σε αυτές τις δύσκολες στιγμές, το φεστιβάλ μας θα ήταν σε δύσκολη θέση να ανταπεξέλθει.\nΑκόμα ένα πολύ μεγάλο ευχαριστώ πάει σε όλους τους εθελοντές και φίλους που ο καθένας τους, αθόρυβα, με την δικιά του συμμετοχή μας βοηθούν να οργανώσουμε το φεστιβάλ με τον καλύτερο δυνατό τρόπο. Η βοήθεια τους μας συγκινεί και ενδυναμώνει την δημιουργικότητα μας.\nΛόγω των περιορισμένων θέσεων φέτος, λόγω των περιορισμών που σχετίζονται με τον covid19, ορίζουμε την τιμή εισόδου στα €20 για κάθε νύχτα. Θα μπορείτε να αγοράσετε τα εισιτήριά σας μόνο στην πόρτα τη νύχτα της εκδήλωσης, αλλά πρέπει απαραίτητα να κάνετε τις κρατήσεις σας, η μέσω email,στο [email protected] η μήνυμα στη σελίδα μας στο Facebook ή να γραπτό μήνυμα στο 97 747 327.\nΜην πίνετε και οδηγείτε - έχουμε αρκετό χάος. Επιλέξτε την επιλογή κατασκήνωσης για τη νύχτα. Θα υπάρχουν ντους σε λειτουργία και το μπαρ θα ανοίγει από το πρωί. Η πόρτα για το φεστιβάλ ανοίγει στις 8μμ.


SIVERT HØYEM - «Lioness» κυκλοφορεί την Παρασκευή 29 Ιανουαρίου 2016 - NGradio.gr\nSIVERT HØYEM – «Lioness» κυκλοφορεί την Παρασκευή 29 Ιανουαρίου 2016\nΤο νέο άλμπουμ του Νορβηγού Sivert Hoyem κυκλοφορεί επίσημα την Παρασκευή 29 Ιανουαρίου με τον τίτλο “Lioness“.\nΤo κείμενο που ακολουθεί, είναι μια χαρακτηριστική περιγραφή των τραγουδιών και της ατμόσφαιρας του εξαιρετικού αυτού άλμπουμ και το υπογράφει ο συμπατριώτης του, συγγραφέας και μουσικός Tom Roger Aadland.\nΟ νορβηγός καλλιτέχνης εξακολουθεί να κινείται μέσα σε σκιερό τοπίο, αλλά τώρα οι σκιές παίρνουν σχήμα από ένα ζεστό φως. Η φωνή και μόνο του Høyem θα έπρεπε να θεωρείται «εθνικός πλούτος» της Νορβηγίας, αλλά ο ίδιος έχει επιπλέον κατακτήσει έναν τέτοιον έλεγχο του ηχοχρώματος και της εκφοράς των στίχων, που θυμίζει καλλιτέχνη με κλασική παιδεία.\nΣε αυτό το άλμπουμ η φωνή του βγαίνει μπροστά και τονίζεται, όχι μόνο χάρη στο απολύτως δεμένο μουσικό του συγκρότημα αλλά και χάρη στο πλούσιο μωσαϊκό από έγχορδα και ακουστικά όργανα, που έχει συγκεντρώσει. Το “Lioness” είναι μια “Λέαινα” που πάλλεται από ζεστασιά και ζωή.\nΤο μυαλό γεννά μια σειρά συνειρμούς ακούγοντας αυτόν το δίσκο. Θυμάται τον Μπρους Σπρίνγκστην (Bruce Springsteen) στο “Thunder Road” (το εναρκτήριο κομμάτι από το “Born To Run”) να αναφέρεται στον ΄Ορμπισον (Orbison) και να τραγουδά “Roy Orbison singing for the lonely” (“Ο Ρόυ ΄Ορμπισον τραγουδά για την μοναξιά”). Τo νέο άλμπουμ τού Høyem περιέχει αναφορές τόσο στον ΄Ορμπισον όσο και στον Σπρίνγκστην και ο Høyem στο “Lioness” τραγουδά για τους μοναχικούς. Σε αυτό το άλμπουμ ο τραγουδιστής και τραγουδοποιός βρίσκει τον εαυτό του κάτω από έναν πιο ήπιο, πιο ήσυχο, πιο γαλήνιο ουρανό, που γίνεται βάλσαμο για τις βασανισμένες ψυχές στις σκοτεινές ώρες της νύχτας.\nΣτην ορολογία της κλασικής μουσικής το nocturne (νυχτερινό) είναι μια μουσική σύνθεση που εμπνέεται ή προσπαθεί να απεικονίσει τη νύχτα. Το “Lioness” είναι από πολλές απόψεις ένα nocturnal άλμπουμ. Γιατί γεννά συναισθήματα που ανήκουν στη νύχτα. Τα περισσότερα από τα δέκα κομμάτια του έχουν αναφορές στον ύπνο, στα όνειρα ή στη νύχτα. “We’re better when we’re fast asleep”, τραγουδά ο Høyem στο “Sleepwalking Man”, το πρώτο τραγούδι του άλμπουμ, ενώ το “My Thieving Heart”, το ντουέτο του με την Marie Munroe, ξεκινά σαν ξύπνημα από ένα βαρύ ύπνο με τους στίχους “Walking up too soon| The pale blue light of your hotel room”.\nΣτο ελαφρώς Bowie-κό “V – O – I – D” τραγουδά, “Let me sleep and wake me never”. Ίσως τελικά με το τελευταίο τραγούδι “Silences” εξηγεί τα πάντα. Οι στίχοι το λένε καθαρά “The night is my favorite time of day”.\n“You are, you are my lioness | And I am truly blessed to be your willing plaything” τραγουδά ο Høyem στο τραγούδι που έδωσε τον τίτλο του στο άλμπουμ. Υπάρχει μια παιχνιδιάρικη διάθεση και μια αίσθηση ελευθερίας σε αυτόν το δίσκο, που τη συναντάμε και στον τρόπο που ο Høyem χειρίζεται τη φωνή του – οι φωνητικές του δυνατότητες εκτείνονται από αυτές ενός ώριμου βαρύτονου έως τις “γυαλισμένες” μπλουζ χροιές, που συναντάμε σε έναν soul falsetto τραγουδιστή-.\nΥπάρχει μια σλάβικη αίσθηση σε αυτό το κομμάτι, με την ενορχήστρωση να περιλαμβάνει πιάνο τσελέστα και έγχορδα, δίνοντας έμφαση στον κλασικό χαρακτήρα του. “There won’t be a fifteenth station” τραγουδά ο Høyem, αναφερόμενος στην Ανάσταση, που, σύμφωνα με τους καθολικούς, είναι ο δέκατος πέμπτος σταθμός.\nΚάποιος μπορεί να βρει παραλληλισμούς με το σκοτεινά χιουμοριστικό σύμπαν του Λέοναρντ Κοέν (Leonard Cohen). Στη βελούδινη μαύρη μπαλάντα “It Belongs To Me” ο Høyem εισέρχεται σε αυτό το σκοτεινό τοπίο και μουσικά. Άραγε συνδέεται όλο αυτό με το γεωγραφικό πλάτος του τόπου του; Ο Μπομπ Ντύλαν (Bob Dylan) αναφέρει στην αυτοβιογραφία του ότι θα μπορούσε να ταυτιστεί με τον Καναδό Daniel Lanois, καθώς και οι δυο κατάγονταν από τον βορρά και βίωναν έντονα τις αλλαγές των εποχών και του καιρού στην παιδική τους ηλικία. Είναι δύσκολο να φανταστεί κανείς ότι ο Sivert Høyem θα εκφραζόταν με τον ίδιο μουσικό τρόπο, εάν είχε μεγαλώσει στη Μεσόγειο.\nΟ Sivert Høyem μεγάλωσε σε ένα μικρό χωριό, την Kleiva, έξω από το Sortland στο Vesterålen της Βόρειας Νορβηγίας. Μετακόμισε στο ΄Οσλο, και η καριέρα του άρχισε να ανεβαίνει πολύ από το 1999 και μετά, ως τραγουδιστής των Madrugada. Οι Madrugada κέρδισαν την αναγνώριση και πολλά νορβηγικά Grammy. Περιόδευαν με επιτυχία στη Νορβηγία και στην Ευρώπη έως την διάλυσή τους το 2008. Ως σόλο καλλιτέχνης, ο Høyem έχει κυκλοφορήσει πέντε άλμπουμ και ένα EP. Αυτή την περίοδο κερδίζει ακόμα μεγαλύτερη αναγνώριση ως συνθέτης, χάρη στο τραγούδι των τίτλων της πολύ επιτυχημένης νορβηγικής τηλεοπτικής σειράς Okkupert (Occupied). Ένα πολιτικό θρίλερ πάνω σε σενάριο του Jo Nesbo, που έχει γίνει γνωστό και έξω από τα σύνορα της χώρας του. Ο Høyem δηλώνει ότι αυτό το σχέδιο αποτέλεσε μεγάλη πηγή έμπνευσης για αυτόν. “Σε γενικές γραμμές αισθάνομαι πολύ άνετα να δουλεύω μέσα σε δημιουργικές ομάδες και ένα πρόγραμμα σαν αυτό σού ανοίγει νέα οπτική. Νομίζω ότι πήρα στοιχεία από αυτό και για το δικό μου άλμπουμ. Ως συνθέτης πολλές φορές παγιδεύεσαι μέσα στο «βαρύ φορτίο” της δικής σου προσωπικής ζωής. Ίσως είναι καλύτερο να λες μια ιστορία ως συγγραφέας ή ηθοποιός.”\nΈνα λαμπρό παράδειγμα μυθοπλασίας βρίσκεται στο “The Riviera Of Hades”, ένα τραγούδι που χρωστά τον εμπνευσμένο τίτλο του σε μια αναφορά του Γουίνστον Τσώρτσιλ (Winston Churchill) στα θέρετρα της Σοβιετικής Ένωσης στη Μαύρη Θάλασσα, τα οποία μετατράπηκαν σε αιματοβαμμένα πεδία μάχης, καθώς ο Β’ Παγκόσμιος πόλεμος πλησίαζε στο τέλος του. Σήμερα αυτό το σκηνικό βρίσκει την εφαρμογή του στα παράλια της Μεσογείου.\nΤο “The Boss Bossa Nova”, παρά τον χιουμοριστικό του τίτλο, είναι πιθανόν το πιο σκοτεινό κομμάτι του άλμπουμ. Ο τίτλος αυτός είναι μια αναφορά στον Σπρίνγκστην και συγκεκριμένα στη γοητεία που του ασκεί η synthpunk μπάντα “Suicide”, λέει ο Høyem. Φυσικά η αναφορά στους Suiside είναι εμφανής και στην ενορχήστρωση του τραγουδιού με τις επαναλαμβανόμενες κιθάρες, το rhythm box και τα έγχορδα.\n“Watch as the daylight melts away, my love”, τραγουδά ο Høyem στο τελευταίο κομμάτι του δίσκου, το “Silences”, το πιο τρυφερό και ειλικρινές, «από καρδιάς», τραγούδι αγάπης του άλμπουμ. Οι νυχτερινές ώρες γίνονται εικόνα, μέσα από τις λέξεις και τη μουσική. Ένα όμορφο και άξιο φινάλε σε ένα ζεστό, καίριο και σπουδαίο άλμπουμ.\nΟ Sivert Høyem έκανε την παραγωγή αυτού του άλμπουμ σε συνεργασία με τον εδώ και χρόνια συνεργάτη του, τον κιθαρίστα Christer Knutsen, ο οποίος επίσης παίζει keyboards και κάνει backing vocals. “Δεν ξοδέψαμε πολύ χρόνο με την μπάντα στο στούντιο”, λέει ο Høyem μιλώντας για την ηχογράφηση του δίσκου.” Είχαμε δουλέψει πάρα πολύ τις ενορχηστρώσεις νωρίτερα και το κύριο μέλημά μας ήταν να βγάλουμε το σωστό συναίσθημα σε καθένα από τα τραγούδια που ηχογραφούσαμε.” Στο άλμπουμ συμμετέχουν επίσης ο Øystein Franzvåg στο μπάσο και ο Βørge Fjordheim στα τύμπανα –και οι δύο μόνιμα μέλη του συγκροτήματος του Høyem.\nΎστερα από το πιο έντονο σκοτάδι των προηγούμενων δουλειών του, ο Høyem κάνει αυτή τη φορά ένα άλμπουμ που αναπνέει και επιτρέπει στο φως να μπει. Ο ήχος είναι φυσικότερος, με πολύ περιορισμένη χρήση ηλεκτρονικών και συνθεσάιζερ και ο τόνος της έκφρασης αφήνεται περισσότερο στα χέρια των μουσικών. Η ακουστική κιθάρα του Høyem παίζει τον κεντρικό ρόλο σε ολόκληρο το άλμπουμ. Οι ηλεκτρικές κιθάρες του Christer Knutsen υπογραμμίζουν τη μελωδικότητα της φωνής του Høyem ή τη χρωματίζουν με ακόμα πιο αδρές πινελιές, σε αντίθεση με τα εύθραυστα έγχορδα, την ενορχήστρωση των οποίων υπογράφει ο Jan Martin Smørdal. Όλα οδηγούν προς την ίδια κατεύθυνση.\nΤο “Lioness” ηχογραφήθηκε στο Klang studi, στο ΄Οσλο, με ηχολήπτη τον Bjarne Stensli.\nΗ μίξη έγινε από τον Tchad Blake (The Black Keys, Tom Waits, Arctic Monkeys κ.ά.) στo Full Mongrel στούντιο της Ουαλίας. Tο mastering έγινε από τον θρυλικό Greg Calbi (David Bowie, Bob Dylan, Bruce Springsteen κ.ά.) στο Sterling Sound της Νέας Υόρκης.\nΤο “Lioness” είναι ένα άλμπουμ κλασικό, με πολλούς διαφορετικούς τρόπους. Έχει πολλές αναφορές σε σημαντικές στιγμές της ιστορίας της ποπ κουλτούρας και μουσικής. Παράλληλα όμως είναι μια κυκλοφορία, η οποία, κρινόμενη με βάση τη δύναμη των τραγουδιών και το επίπεδο παραγωγής, κάλλιστα μπορεί ήδη να θεωρηθεί κλασική. Ο Høyem είναι ένας αφοσιωμένος και σκληρά εργαζόμενος καλλιτέχνη, και στο “Lioness” οι ικανότητες του ως συνθέτης, ερμηνευτής και band leader δένουν θαυμάσια και φτάνουν σε ένα νέο επίπεδο. “Κοιτώντας πίσω, βλέπω ότι καταφέραμε να κάνουμε το άλμπουμ που θέσαμε στόχο να κάνουμε”, λέει καταλήγοντας. Ο Sivert Høyem βίωσε τις άγρυπνες βραδιές και τις νυχτερινές βόλτες που του αναλογούσαν. Σε αυτό το έκτο σόλο άλμπουμ του βρήκε ένα φως, που το μοιράζεται με το κοινό του. Ο Høyem εξακολουθεί την πορεία του σε ένα σκοτεινό τοπίο, έχει όμως τώρα το βλέμμα του στραμμένο προς το φως.\nΔείτε το επίσημο βιντεοκλίπ του “Sleepwalking Man” εδώ\nΚαι το lyric βίντεο του “Sleepwalking Man” εδώ\nΓλωσσικά τινα (193): η χρήση των λέξεων έλλειψη και έλλειμμα\nΟι λέξεις έλλειψη και έλλειμμα χρησιμοποιούνται συνήθως εσφαλμένα· κι όμως η σημασία τους είναι διακριτή. Η λέξη έλλειψη σημαίνει 1. την κατάσταση κατά την οποία δεν υπάρχει κάποιος ή κάτι, την ανυπαρξία, την απουσία: έλλειψη απαρτίας, εμπιστοσύνης, ενδιαφέροντος, οργάνωσης, πείρας, πίστης, προσωπικού, χρόνου, ψυχραιμίας 2. (μτφ.) την ατέλεια, το ελάττωμα: η εργασία του εμφανίζει σοβαρές ελλείψεις. Αφήνουμε επί του παρόντος ασχολίαστη τη γλωσσολογική και τη μαθηματική σημασία της λέξης. Η […]


Posted on 15 Μαΐου 2012 12 Μαΐου 2015 by Κατοχικά Νέα\nΣεισμική δόνηση 3,4 βαθμών της κλίμακας ρίχτερ σημειώθηκε στις 0:13 στο θαλάσσιο χώρο ανατολικά της Κρήτης.\nΣύμφωνα με προκαταρκτική εκτίμηση του Ευρωμεσογειακού Σεισμολογικού Κέντρου το επίκεντρο της δόνης εντοπίζεται 72 χιλιόμετρα βορειοανατολικά του Αγίου Νικολάου, ενώ το εσταικό βάθος υπολογίζεται στα 15 χιλιόμετρα.\nΣεισμική δόνηση μεγέθους 4,1 βαθμών της κλίμακας Ρίχτερ, σημειώθηκε στις 9:28 το πρωί…\nστη θαλάσσια περιοχή μεταξύ Κρήτης και…\nΣαντορίνης. Σύμφωνα με το Ευρωμεσογειακό Σεισμολογικό Κέντρο, το επίκεντρο του σεισμού ήταν σε απόσταση 85 χιλιομέτρων βόρεια του Ηρακλείου και 43 χιλιομέτρων νοτιοδυτικά της Σαντορίνης. Το εστιακό του\nβάθος εκτιμάται στα 10 χιλιόμετρα, ενώ η σεισμική δόνηση κατεγράφει στην ίδια περιοχή με τους σεισμούς που συνέβησαν το 2011 και τον περασμένο Ιανουάριο.


Η καγκελάριος Μέρκελ εμβολιάστηκε κατά του κορωνοϊού με το Astrazeneca\n· 16/04/2021 ·2 min read\nΗ καγκελάριος Άνγκελα Μέρκελ έλαβε τον πρώτο της εμβολιασμό με το εμβόλιο της Astrazeneca. Ο Olaf Scholz εμβολιάστηκε επίσης. Το Βερολίνο ενέκρινε το Astrazeneca για άτομα ηλικίας 60 έως 69 ετών ακόμη και χωρίς προτεραιότητα.\n“Είμαι χαρούμενη που έλαβα τον πρώτο εμβολιασμό με το συστατικό της Astrazeneca σήμερα”, δήλωσε η Μέρκελ στο Twitter την Παρασκευή. Πρόσθεσε, “Ο εμβολιασμός είναι το κλειδί για την αντιμετώπιση της πανδημίας.”\nΗ καγκελάριος είναι 66 ετών και συνεπώς εντάσσεται στην ομάδα εκείνων που είναι επιλέξιμοι για εμβολιασμούς με Astrazeneca στη Γερμανία. Στο κρατίδιο του Βερολίνου, το εμβόλιο εγκρίθηκε για άτομα ηλικίας 60 έως 69 ετών χωρίς ιδιαίτερη προτεραιότητα, όπως σε πολλούς δήμους της Βαυαρίας. Ο 62χρονος Ομοσπονδιακός Υπουργός Οικονομικών Olaf Scholz χρησιμοποίησε επίσης αυτήν την ευκαιρία.\nΗ Μέρκελ δεν ανέβασε φωτογραφία του εμβολιασμού της στο tweet της. Ο κυβερνητικός εκπρόσωπος Steffen Seibert, μαζί με τα λόγια της καγκελάριου, δημοσίευσε μια φωτογραφία στην οποία μπορεί να δει κανείς την κίτρινη κάρτα εμβολιασμού και το έντυπο με την τεκμηρίωση του εμβολιασμού που πραγματοποιήθηκε.\nΤο εμβόλιο της Astrazeneca συνιστάται πλέον μόνο για άτομα άνω των 60 στη Γερμανία. Σύμφωνα με την ιατρική κρίση, η χρήση για νέους παραμένει εθελοντική για άτομα. Ο λόγος της εκτεταμένης διακοπής του εμβολιασμού με το δραστικό συστατικό της Astrazeneca για άτομα κάτω των 60 ετών είναι περιπτώσεις θρομβώσεων. Η Μέρκελ πάντα τόνιζε πως θα ήθελε να εμβολιαστεί μόνο όταν θα ερχόταν η σειρά της κατά την ιεράρχηση.\nΟ ομοσπονδιακός υπουργός Οικονομικών Scholz ανέφερε στο Twitter ότι έκανε και αυτός το εμβόλιο με το Astrazeneca. Ταυτόχρονα, ευχαρίστησε την ιατρική ομάδα του στρατού που τον εμβολίασε. “Κάθε εμβολιασμός μας φέρνει πιο κοντά στη στιγμή που θα ξεπεράσουμε αυτήν την πανδημία”, τόνισε πριν από το ραντεβού του για τον εμβολιασμό. Ο Scholz επισύναψε φωτογραφίες στο tweet του, συμπεριλαμβανομένης μιας που τον δείχνει τη στιγμή του εμβολιασμού.\nΠριν από τη Μέρκελ και τον Scholz, και άλλοι κορυφαίοι Γερμανοί πολιτικοί είχαν ήδη εμβολιαστεί κατά του κορωνοϊού. Για παράδειγμα, ο ομοσπονδιακός πρόεδρος Frank-Walter Steinmeier έκανε το εμβόλιο της Astrazeneca την 1η Απριλίου στο στρατιωτικό νοσοκομείο στο Βερολίνο.\nΟ 65χρονος κάλεσε τότε τους πολίτες να ακολουθήσουν το παράδειγμά του: “Ο εμβολιασμός είναι το αποφασιστικό βήμα για την έξοδο από την πανδημία. Επωφεληθείτε από τις ευκαιρίες. Πάρτε μέρος!”\nΟ Υπουργός Εσωτερικών Horst Seehofer εμβολιάστηκε επίσης την Τετάρτη. Ο 71χρονος είπε την Πέμπτη ότι είχε δικαίωμα λόγω της ηλικίας του και των υποκείμενων νοσημάτων του.\nΟ Seehofer τόνισε ότι δεν ήθελε να γιορτάσει τον εμβολιασμό στο κοινό. Όταν ρωτήθηκε αν είχε την επιλογή διαφορετικών συστατικών, είπε ότι το εμβόλιο Biontech ήταν διαθέσιμο εκεί που εμβολιάστηκε.\nΟ Seehofer είχε τονίσει στις αρχές Απριλίου ότι δεν ήθελε να εμβολιαστεί με το Astrazeneca. Σύμφωνα με έκθεση της εφημερίδας Bild, ο ομοσπονδιακός υπουργός Υγείας Jens Spahn κάλεσε τους συναδέλφους του πάνω από 60 ετών να το πράξουν. “Δεν θα μου πει κανείς τι να κάνω”, ανέφερε χαρακτηριστικά ο Seehofer στην εφημερίδα Bild.\nΛΟΑΤΚΙ+: Η Christopher-Street-Day σχεδιάζεται ήδη στο Μόναχο\nBundesliga: Στο άντρο των «λύκων» η Μπάγερν για την 29η αγωνιστική


Ένα εξαιρετικό άρθρο για τη θλίψη Υπάρχει ένα αντίο σε κάθε γεια, όπως υπάρχει τέλος σε κάθε αρχή. Όλοι γνωρίζουμε ότι το αναπόφευκτο τέλος είναι να εγκαταλείψουμε αυτόν τον κόσμο, να ελπίζουμε ότι θα έχουμε αντίκτυπο πάνω του και ότι θα τον αφήσουμε λίγο καλύτερο. Ωστόσο, παρά το γεγονός ότι ο θάνατος αποτελεί μέρος του κύκλου της ζωής, δεν παύει ποτέ να δημιουργεί ένα κενό στην καρδιά μας κάθε φορά που χάνουμε κάποιον που αγαπάμε\nΕίναι ένα από τα πιο δύσκολα πράγματα που πρέπει να περάσουν οι άνθρωποι – να θρηνήσουν έναν αγαπημένο. Ο θάνατος αφήνει έναν πόνο στην καρδιά που είναι δύσκολο να θεραπευτεί. Το γεγονός ότι ποτέ δεν θα δείτε τον αγαπημένο σας ξανά, ούτε θα ακούσετε τη φωνή του, κάνει τη διαδικασία θλίψης ακόμη πιο καταστροφική. Μια γυναίκα έχασε την καλύτερη της φίλη και ζητούσε συμβουλές. Πένθησε για το θάνατό της και στράφηκε στο διαδίκτυο για κάποιον που θα μπορούσε να της δώσει συμβουλές για να θεραπευτεί από την καταστροφική πραγματικότητα… ότι δηλαδή ποτέ δεν θα μπορούσε να αγκαλιάσει την καλύτερη της φίλη ξανά. «Η φίλη μου πέθανε.\nΔεν ξέρω τι να κάνω.» Πολλοί άνθρωποι στο διαδίκτυο μοιράστηκαν τις εμπειρίες τους μετά τον θάνατο ενός αγαπημένου τους προσώπου, οι περισσότεροι από τους οποίους εξέφρασαν τα συλλυπητήριά τους προς την ανώνυμη γυναίκα. Μεταξύ του αριθμού των απαντήσεων που συγκέντρωσε η δημοσίευση της γυναίκας, το σχόλιο ενός γέρου απάντησε με μια ειλικρινή και όμορφη απάντηση. Εδώ είναι η απάντηση του γέρου στην ατυχή αυτή περίσταση, η οποία συγκέντρωσε τα περισσότερα «μου αρέσει». «Εντάξει λοιπόν, δες. Είμαι γέρος. Αυτό σημαίνει ότι έχω επιβιώσει (μέχρι στιγμής) και πολλοί άνθρωποι που γνωρίζω και αγαπούσα δεν το έκαναν. Έχω χάσει φίλους, καλύτερους φίλους, γνωστούς, συναδέλφους, παππούδες, μάνα, συγγενείς, δασκάλους, μέντορες, μαθητές, γείτονες και πολλούς άλλους. Δεν έχω παιδιά και δεν μπορώ να φανταστώ τον πόνο του να χάσεις ένα παιδί. Αλλά αυτή είναι ταπεινή μου γνώμη. Μακάρι να μπορούσα να πω ότι το συνηθίζεις να πεθαίνουν άνθρωποι.\nΠοτέ δεν έκανα. Δεν θέλω. Ανοίγει ένα κενό μέσα μου κάθε φορά που κάποιος που αγαπώ πεθαίνει, ανεξάρτητα από τις περιστάσεις. Αλλά δεν θέλω να μην «πειράζει».\nΔεν θέλω να είναι κάτι που απλώς θα περάσει. Οι ουλές μου είναι η μαρτυρία της αγάπης και της σχέσης που είχα με αυτό το άτομο. Και αν η ουλή είναι βαθιά, έτσι ήταν και η αγάπη. Ας είναι λοιπόν. Οι ουλές είναι μαρτυρία της ζωής. Οι ουλές είναι μια απόδειξη ότι μπορώ να αγαπήσω βαθιά και να ζήσω βαθιά, να κοπώ και να θεραπευτώ και να συνεχίσω να ζω και να συνεχίζω να αγαπώ. Και η ουλή είναι ισχυρότερη από την αρχική σάρκα που υπήρχε κάποτε.\nΟι ουλές είναι μαρτυρία της ζωής. Οι ουλές είναι άσχημες για τους ανθρώπους που δεν μπορούν να δουν. Όσο για τη θλίψη, θα δεις ότι έρχεται σε κύματα. Όταν το πλοίο καταστρέφεται για πρώτη φορά, πνίγεσαι, με τα συντρίμμια παντού γύρω σου. Όσα επιπλέουν γύρω σου, σου υπενθυμίζουν την ομορφιά και την μεγαλοπρέπεια του πλοίου που υπήρχε και δεν υπάρχει πια. Και το μόνο που μπορείς να κάνεις είναι να επιπλέεις.\nΒρίσκεις κάποιο κομμάτι από τα συντρίμμια και το κρατάς για λίγο. Ίσως είναι κάτι φυσικό. Ίσως είναι μια χαρούμενη ανάμνηση ή μια φωτογραφία. Ίσως είναι ένα άτομο που επίσης επιπλέει. Για λίγο, το μόνο που μπορείς να κάνεις είναι να επιπλέεις. Να μείνεις ζωντανός. Στην αρχή, τα κύματα θα είναι 100 μέτρα ψηλά και θα σε συντρίβουν χωρίς έλεος. Θα έρχονται ανά 10 δευτερόλεπτα και δεν θα σου δίνουν χρόνο ούτε για να πάρεις ανάσα. Το μόνο που μπορείς να κάνεις είναι να κρατηθείς και να επιπλέεις. Μετά από λίγο, ίσως εβδομάδες, ίσως και μήνες, θα δεις ότι τα κύματα είναι ακόμα 100 μέτρα ψηλά, αλλά δεν έρχονται τόσο γρήγορα. Όταν έρχονται, εξακολουθούν να σε συντρίβουν. Αλλά στο μεταξύ, μπορείς να αναπνεύσεις, μπορείς να λειτουργήσεις. Ποτέ δεν ξέρεις τι θα προκαλέσει τη θλίψη. Μπορεί να είναι ένα τραγούδι, μια φωτογραφία, μια διασταύρωση δρόμου, η μυρωδιά του καφέ.\nΜπορεί να είναι σχεδόν τα πάντα … και το κύμα έρχεται συντρίβοντας σε. Αλλά ανάμεσα στα κύματα, υπάρχει ζωή. Κάπου στο μέλλον, και είναι διαφορετικό για όλους, θα διαπιστώσεις ότι τα κύματα είναι μόνο 80 μέτρα. Ή 50. Και ενώ έρχονται ακόμα, έχουν ακόμα μεγαλύτερη απόσταση το ένα από το άλλο.\nΜπορείς να τα δεις να έρχονται. Μια επέτειος, γενέθλια, ή τα Χριστούγεννα. Μπορείς να το δεις να έρχεται, και να προετοιμάζεσαι. Και μόλις περάσει από πάνω σου, ξέρεις ότι με κάποιο τρόπο θα βγεις και πάλι στην άλλη πλευρά. Βρεγμένος, οργισμένος, ακόμα να κρατιέσαι σε κάποιο μικροσκοπικό κομμάτι από τα συντρίμμια, αλλά θα βγεις. Πάρε το αυτό από έναν γέρο. Τα κύματα δεν σταματούν ποτέ να έρχονται και με κάποιο τρόπο δεν θες πραγματικά να έρθουν. Αλλά μαθαίνεις ότι θα επιβιώσεις. Και άλλα κύματα θα έρθουν. Και θα επιβιώσεις και από αυτά. Αν είσαι τυχερή, θα έχεις πολλές ουλές από πολλές αγάπες. Και πολλά ναυάγια.» Ο θάνατος ενός αγαπημένου θα σας αφήσει με έναν πόνο που δεν θεραπεύεται πλήρως, αλλά η αγάπη που έχετε διαμορφώσει και μοιραστεί πάντα θα σας αφήνει με μια μνήμη που κανείς δεν μπορεί να σβήσει. Αυτοί που μας αγαπούν ποτέ δεν μας αφήνουν αληθινά.\nTags: ΑΠΩΛΕΙΑ ΘΛΙΨΗ


Ο Τζόνσον στη ΜΕΘ: Ειδικοί εξηγούν τις πιθανές επιπτώσεις όταν ηγέτες μεγάλων δυνάμεων νοσούν βαριά από τον κορωνοϊό | ΚΟΣΜΟΣ | iefimerida.gr\nΤΙ ΣΥΜΒΑΙΝΕΙ ΣΕ ΔΗΜΟΚΡΑΤΙΕΣ ΚΑΙ ΑΥΤΑΡΧΙΚΑ ΚΑΘΕΣΤΩΤΑ\nΤι συμβαίνει όταν οι ηγέτες νοσούν / Φωτογραφία: ΑΡ\nΜε την πανδημία του νέου κορωνοϊού να σαρώνει τον πλανήτη, ειδικοί επιχειρούν να εξηγήσουν τις πιθανές κοινωνικές, πολιτικές και οικονομικές επιπτώσεις όταν ο ηγέτης μιας χώρας μολύνεται από την Covid-19 και νοσηλεύεται σε σοβαρή κατάσταση.\nΣτις 27 Μαρτίου ο Μπόρις Τζόνσον έγινε ο πρώτος ηγέτης μεγάλης δύναμης που ανακοίνωσε ότι διαγνώστηκε θετικός στον κορωνοϊό. Στις 5 Απριλίου εισήχθη στο νοσοκομείο και μία μέρα αργότερα μεταφέρθηκε στην εντατική καθώς επιδεινώθηκαν τα συμπτώματα της Covid-19. H ασθένειά του, πέρα από το σοκ που προκάλεσε στη Βρετανία, εγείρει και ερωτήματα για το τι θα συμβεί αν άλλοι ηγέτες, όπως ο Ντόναλντ Τραμπ επί παραδείγματι, τεθούν εκτός μάχης από τον κορωνοϊό κι αδυνατούν να ανταποκριθούν στα καθήκοντά τους.\nΕιδικοί λένε ότι τα κράτη έχουν πιθανώς σχέδια έκτακτης ανάγκης σε περίπτωση που νοσήσει σοβαρά ο ηγέτης τους\nΗ Αν Κέλερ, επίκουρη καθηγήτρια της Πολιτικής Υγείας στο Πανεπιστήμιο της Καλιφόρνια στο Μπέρκλεϊ, λέει ότι στις δημοκρατικές χώρες υπάρχει συνήθως μια ιεραρχία ως προς το ποιος θα αντικαταστήσει έναν ηγέτη, σε περίπτωση που νοσήσει σοβαρά. «Στις σταθερές δημοκρατίες αν πεθάνει ένας αρχηγός κράτους ενώ βρίσκεται στην εξουσία υπάρχουν σαφή σχέδια μετάβασης, ώστε να μην υπάρξει κενό εξουσίας σε ηγετικό επίπεδο». Στις ΗΠΑ, επί παραδείγματι, ο αντιπρόεδρος Μάικ Πενς είναι ο δεύτερος στην ιεραρχία μετά τον Τραμπ, ενώ μετά απ’ αυτόν ακολουθεί η πρόεδρος της Βουλής, Νάνσι Πελόζι. Στον Καναδά η αντιπρόεδρος της κυβέρνησης Κρίστια Φρίλαντ θα αναλάμβανε προσωρινά τα ηνία σε περίπτωση βαριάς ασθένειας του πρωθυπουργού Τζάστιν Τριντό. Στη Βρετανία ο υπουργός Εξωτερικών Ντόμινικ Ράαμπ ανέλαβε προσωρινά τα καθήκοντα του Τζόνσον, όσο ο πρωθυπουργός παραμένει στο νοσοκομείο. Σε περίπτωση που επιδεινωθεί περαιτέρω η κατάστασή του και δεν του επιτρέπει να ασκεί τα καθήκοντά του, δεν θα προκηρυχθούν εκλογές, αν και η αντιπολίτευση ίσως πιέσει στη Βουλή για κάτι τέτοιο.\nΩστόσο, ορισμένοι ειδικοί επισημαίνουν ότι ακόμη κι αν υπάρχει σαφής ιεραρχία, η ιδιαιτερότητα του νέου κορωνοϊού μπορεί να αλλάξει τον τρόπο που μοιράζονται οι ευθύνες. «Συχνά υπάρχει κάτι στα χαρτιά, αλλά η εφαρμογή του εναπόκειται στα άτομα που περιβάλλουν έναν ηγέτη και λαμβάνουν δύσκολες, ευαίσθητες αποφάσεις που μπορεί να γυρίσουν μπούμερανγκ», λέει στο Business Insider ο επίτιμος καθηγητής Δημόσιας Πολιτικής του Πανεπιστημίου Μπέρκλεϊ, Γιουτζίν Μπάρντατς. «Αυτό, φυσικά, υπό τον όρο ότι ο ηγέτης δεν μπορεί να ασκήσει τα καθήκοντά του, αλλά δεν έχει πεθάνει, αφού σε τέτοια περίπτωση οι αναγκαίες ενέργειες προχωρούν γρήγορα μόλις γίνει γνωστός ο θάνατός του», λέει.\nΣε μη δημοκρατικές κοινωνίες η ιεραρχία είναι λιγότερο διαφανής και ως εκ τούτου είναι δυσκολότερο να προβλέψει κανείς τι θα συμβεί αν ένας ηγέτης χάσει τη μάχη από κάποια ασθένεια, όπως η Covid-19. «Στα αυταρχικά καθεστώτα ο θάνατος ενός ηγέτη συχνά πυροδοτεί ένα πραξικόπημα ή έναν εμφύλιο πόλεμο», λέει ο Μπάρντατς.\nTι δείχνει η ιστορία με περιπτώσεις ηγετών μεγάλων δυνάμεων που ασθένησαν βαριά – Και κάποιοι κατέληξαν\nΑρκετοί ηγέτες μεγάλων δυνάμεων έχουν αρρωστήσει βαριά ενώ βρίσκονταν στην εξουσία, ενώ στις ΗΠΑ τέσσερις πρόεδροι έχασαν τη μάχη. «Δεν είναι ασυνήθιστο ηγέτες μεγάλων δυνάμεων να αρρωστήσουν (ή ακόμη και να πεθάνουν) ενώ βρίσκονται στην εξουσία», σημειώνει η καθηγήτρια Οικονομίας της Υγείας του Πανεπιστημίου Γουότερλου του Οντάριο, Σου Χόρτον. Ενώ η Αν Κέλερ συμπληρώνει ότι «υπάρχουν πολλά παραδείγματα αρχηγών κρατών που χρειάστηκαν και έλαβαν ιατρική φροντίδα, ανακοίνωσαν την κατάστασή τους και συνέχισαν να ασκούν τα καθήκοντά τους». Στις ΗΠΑ π.χ. ο πρόεδρος Ντουάιτ Αϊζενχάουερ υπέστη καρδιακή προσβολή το 1955, ενώ βρισκόταν στην εξουσία και χρειάστηκε να νοσηλευτεί επί μακρόν σε νοσοκομείο, ενώ στη Γαλλία ο πρόεδρος Φρανσουά Μιτεράν αντιμετώπιζε καρκίνο του προστάτη όταν αποχώρησε από το ύπατο αξίωμα της χώρας το 1955. Στο Ιράν o πρόεδρος της Βουλής και αρκετά μέλη της, όπως και ο υπουργός Υγείας της χώρας, μολύνθηκαν από το νέο κορωνοϊό. Ωστόσο, όπως επισημαίνει η Αν Κέλερ, αν και έχουμε δει στο παρελθόν ηγέτες να παλεύουν με σοβαρές ασθένειες, δεν έχουμε ξαναδεί αρχηγούς κρατών να επηρεάζονται από μια πανδημία. «Αυτό που διαφέρει εν προκειμένω είναι ότι στις περισσότερες περιπτώσεις όπου είχε ασθενήσει ένας αρχηγός κράτους, δεν βρισκόταν στο μέσο μιας κρίσης προσπαθώντας να βγάλει τη χώρα του απ’ αυτή. Κι αυτός είναι ένας παράγοντας που περιπλέκει τα πράγματα».\nΚάποιοι ηγέτες στο παρελθόν προσπάθησαν να υποβαθμίσουν τη σοβαρότητα της ασθένειας που αντιμετώπιζαν για να μη χάσουν την εμπιστοσύνη της κοινής γνώμης, όπως δείχνει η περίπτωση του Τζον Φ. Κένεντι όταν πάλευε με αυτοάνοσο νόσημα, που απέκρυψε από τους συμπολίτες του όσο ήταν στην εξουσία.\nΟι κοινωνικές και οικονομικές επιπτώσεις μιας σοβαρής ασθένειας ενός ηγέτη μεγάλης δύναμης\nΕιδικοί επισημαίνουν ότι αν νοσήσει σοβαρά ένας ηγέτης μεγάλης δύναμης, αυτό μπορεί να έχει σοβαρές κοινωνικές και οικονομικές επιπτώσεις. Ήδη όλοι οι μεγάλοι διεθνείς οργανισμοί, κυβερνήσεις, οικονομολόγοι και αναλυτές προβλέπουν τεράστιους κλυδωνισμούς για την παγκόσμια οικονομία λόγω της πανδημίας του κορωνοϊού, με έρευνα του Εθνικού Πανεπιστημίου της Αυστραλίας τον περασμένο μήνα να προβλέπει απώλειες τουλάχιστον 2,4 τρισ. δολαρίων στο παγκόσμιο ΑΕΠ, που μπορεί να φθάσουν στο χειρότερο σενάριο ακόμη και τα 9 τρισ.! Τα χρηματιστήρια ακολουθούν πορεία που θυμίζει τρενάκι του τρόμου καθώς ο κορωνοϊός συνεχίζει να πλήττει τις βιομηχανίες και τις οικονομίες ανά την υφήλιο. «Στις αγορές δεν αρέσει η αβεβαιότητα. Αν λοιπόν αρρωστήσει βαριά ένας αρχηγός κράτους και αδυνατεί να εκτελέσει τα καθήκοντά του, αυτό μπορεί να προκαλέσει μεγάλη ανασφάλεια», λέει η Αν Κέλερ. Με την άποψή της συμφωνεί και η Σου Χόρτον, αν και αμφιβάλει κατά πόσον αυτό θα κρατήσει πολύ. «Υπάρχει μια βραχυπρόθεσμη αγωνία για κάθε τέτοια αλλαγή [ηγεσίας], αλλά έχει συμβεί αρκετά συχνά και δεν νομίζω ότι θα διαρκέσει πολύ», τόνισε.\nΟι ειδικοί λένε ακόμη ότι μπορεί να ποικίλλει η αντίδραση της κοινής γνώμης στη σοβαρή ασθένεια ενός ηγέτη. Ο Γιουτζίν Μπάρντατς σημειώνει ότι το γεγονός ότι οι ΗΠΑ ετοιμάζονται για τις προεδρικές εκλογές του Νοεμβρίου, αυτό μπορεί να επηρεάσει την διαφάνεια στο Λευκό Οίκο αναφορικά με σοβαρές ασθένειες της ηγετικής ομάδας του. «Το διακύβευμα είναι πολύ υψηλό επειδή διανύουμε προεκλογική περίοδο», λέει.\nΑπό την πλευρά της η Αν Κέλερ θεωρεί ότι η αντίδραση των Αμερικανών σε μια τέτοια περίπτωση θα ήταν ανάμεικτη. «Τείνω να πιστέψω ότι δεν υπάρχει ενιαία αντίδραση της κοινής γνώμης. Αν πεθάνει ένας αρχηγός κράτους, αυτό μπορεί να πυροδοτήσει μια συστράτευση γύρω από την ηγεσία της χώρας», λέει. Σημειώνει, όμως, ότι δεν είναι και τόσο σαφές τι θα συμβεί αν ανακοινωθεί η ασθένεια ενός ηγέτη μέσω του Τύπου. «Μια τέτοια είδηση θα μπορούσε να υπονομεύσει το ηθικό της κοινής γνώμης, ή να αποδείξει πόσο σοβαρή είναι αυτή η πανδημία του κορωνοϊού σε εκείνους τους πολίτες που την έπαιρναν στα ελαφρά και προσπαθούσαν να την υποβαθμίσουν», λέει. Και καταλήγει: «Αν αναρρώσει ένας αρχηγός κράτους που ασθένησε, αυτό μπορεί να μετριάσει τους φόβους της κοινής γνώμης γι’ αυτό που μπορεί να συμβεί. Φυσικά, αν ένας ηγέτης που μολύνθηκε από τον κορωνοϊό δεν αναρρώσει η αντίδραση της κοινής γνώμης μπορεί να είναι η ακριβώς αντίθετη».


Sanctuary Cove Boats & Cruises (Γκολντ Κοστ, Αυστραλία) - Κριτικές\nSanctuary Cove Boats & Cruises, Γκολντ Κοστ - Κριτικές\nΝο 87 από 119 Εκδρομές με σκάφος και θαλάσσια σπορ - Γκολντ Κοστ\nPier E The Promenade | Sanctuary Cove Marina, Γκολντ Κοστ, Κουίνσλαντ 4212, Αυστραλία\n+61 7 5577 9477\nΑγαπάτε αυτό το μέρος αλλά με κάποιο τρόπο δεν αισθάνεται πραγματικό, αλλά θα επιστρέψει ξανά και ξανά. Υπάρχουν τόσα πολλά που βλέπεις, τόσα πολλά να κάνεις και ένα συναίσθημα ότι είμαι στον κόσμο της Disney. Έτσι χαλαρωτικό τόσο εξωπραγματικό και όμως είναι πολύ πραγματικό.\nSanctuary Cove - ένα όμορφο μέρος για να δείτε.\nΜίσθουμε μια βάρκα με πόντο, πήραμε ένα ταξίδι κάτω από τον ποταμό από το Sanctuary Cove, επισκεφθήκαμε τα καταστήματα Paradise Point και πικνίκ, στη συνέχεια σιγά-σιγά γύρισα πίσω στο ποτάμι πίσω στον όρμο. Ως οικογένεια είχαμε μια κορυφαία μέρα. Θα επιστρέψουμε.\nΧάρτης Papillon γιοτ - υπέροχη μέρα έξω από τα νερά του Ιερού Cove\nΧαλαρωτική μέρα έξω στον Χάρτη των Γιοτ Papillon. Πισίνα, Μπάρμπεκιου, ψάρεμα, sunbaking, περιηγήσεις στα αξιοθέατα. Άνετη ατμόσφαιρα άπλετο χώρο χαλάρωσης για την οικογένεια και τους φίλους σας να catchup, στο νερό απολαμβάνοντας τον ήλιο\nΜεγάλη αξία για φανταστική εμπειρία. Υπέροχη μέρα έξω στον ποταμό και Coomera Broadwater.\nΧάρη στην Paul για μια υπέροχη περιπέτεια στο Coomera River και στις πλωτές οδούς. Νοικιάσαμε μια πλωτή γέφυρα από Paul· είχαμε μια έκρηξη πρωτοπορεία του σκάφους τους εαυτούς μας. Εύκολο στην πλοήγηση. Θαυμάσιο ενημέρωση σχετικά με την ασφάλεια. Χαμογελούσε όλη την ώρα. Υπέροχη εμπειρία για...οικογένειες, φίλους και ζευγάρια. Υπέροχη θέα του ποταμού φυτά και άγρια ζώα. Είδαμε πολλά θαλάσσια πουλιά: Pelicans, ερωδιοί, κορμοράνοι, egrets, και άλλοι. Δυστυχώς, καμία bull Shark εμφανίσεις. ;) Συνιστώ ανεπιφύλακτα!Περισσότερα\nSanctuary Cove σκαφών\nΗ οικογένεια με 2 ενήλικες και 3 παιδιά ηλικίας έως 4 ετών, 7 ετών και 13 ετών προσέλαβε 20 Avalon Pontoon boat για την ημέρα. Δεν έχουμε ποτέ δεν λειτουργούσαν ένα σκάφος από πριν, αλλά οι ιδιοκτήτες ΤΙΝΑ και ο σύζυγός της έδωσε μια πλήρη...ενημέρωση και στη συνέχεια πήγε για μια μικρή εξοικείωση για να μας δείξει πώς μπορεί να λειτουργήσει το σκάφος και τι πρέπει να προσέξει για το νερό. Στη συνέχεια κατευθυνθήκαμε εκτός των πλωτών οδών και πάνω από την Couran Cove εμείς που περπάτησε στο νησί και είχε ένα υπέροχο γεύμα στο εστιατόριο. Έπειτα πίσω στο σκάφος για κρουαζιέρα στην εσωτερική ναυσιπλοΐα και να θαυμάσετε το τεράστιο waterfront κατοικίες κ. λπ. Το πλοίο ήταν φανταστικό, είναι εύκολο να οδηγήσετε, ομαλή, και η οικογένεια ήταν μια καταπληκτική ημέρα. Τα παιδιά το λάτρεψαν και ήταν φανταστική αξία για τα χρήματα και η Τίνα και ο σύζυγός της ήταν εξαιρετική. Ένα ξεκάθαρο "πρέπει να κάνετε" για οικογένειες που θέλουν να περάσουν την ημέρα κάνοντας κάτι διαφορετικό σε λογική τιμή. Συνιστάται ανεπιφύλακτα.Περισσότερα\nΛάβετε γρήγορα απαντήσεις από το προσωπικό του Sanctuary Cove Boats & Cruises και από προηγούμενους επισκέπτες.


Μάικλ Ντίξον STOIXIMAN.GR MVP της 25ης αγωνιστικής | Contra.gr\nΜια αγωνιστική πριν την λήξη της κανονικής περιόδου ο Ντίξον δήλωσε ότι: « Δεν μπορώ να κρύψω τον ενθουσιασμό μου για την διάκριση του πολυτιμότερου παίκτη, αλλά ήλθε σε μία περίοδο που το μόνο που με νοιάζει είναι να κερδίσουμε όλα τα ματς μέχρι το τέλος, κάνοντας την αρχή με τον Άρη».\nΟ 26χρονος Αμερικανός γκαρντ της Ένωσης τόνισε ότι ομάδα του μπορεί να κάνει την υπέρβαση στα πλέι οφ, γιατί: « Έχουμε το κατάλληλο ρόστερ για να το πετύχουμε». Για την STOIXIMAN.GR Basket League επισήμανε πως: « Ανήκει στην κατηγορία με τα καλύτερα πρωταθλήματα στην Ευρώπη».\n« Καταρχήν, είμαι πολύ χαρούμενος, που κερδίσαμε μία δύσκολη ομάδα, όπως ο Κολοσσός. Μπορούσαμε να πραγματοποιήσουμε καλύτερη εμφάνιση, ωστόσο μένουμε στη νίκη και προχωράμε. Όσο αφορά στο βραβείο του MVP δεν μπορώ να κρύψω τον ενθουσιασμό μου, αλλά ήλθε σε μία περίοδο που το μόνο που με νοιάζει είναι να κερδίσουμε όλα τα ματς μέχρι το τέλος, κάνοντας την αρχή με τον Άρη».\n« Νομίζω πως ναι. Έχουμε το κατάλληλο ρόστερ για να το πετύχουμε. Το σημαντικό για να το καταφέρουμε είναι να δίνουμε προσοχή και να παίζουμε συγκεντρωμένα σε κάθε ματς ξεχωριστά».\n« Είναι ένα αξιόλογο και ταυτόχρονα δύσκολο πρωτάθλημα. Ανήκει στην κατηγορία με τα καλύτερα πρωταθλήματα στην Ευρώπη. Υπάρχουν πολλοί καλοί παίκτες και προπονητές με πολλές γνώσεις, με αποτέλεσμα όλα τα ματς να είναι δύσκολα».


Βουλευτής της ΝΔ απαντά στον ΣΥΣΜΕΔ,για την ερώτηση περί περικοπών που όμως ψήφισε - OnAlert.gr\nΒουλευτής της ΝΔ απαντά στον ΣΥΣΜΕΔ,για την ερώτηση περί περικοπών που όμως ψήφισε\n29.03.2013 | 11:06\nΠολύ στραβά πήρε ο βουλευτής Δράμας της ΝΔ Δημήτρης Κυριαζίδης το έγγραφο του ΣΥΣΜΕΔ που είχε να κάνει με την ερώτηση 51 βουλευτών της ΝΔ για τις περικοπές στους στρατιωτικούς και στο προσωπικό των Σωμάτων Ασφαλείας. Η οποία ερώτηση είχε να κάνει με τις περικοπές που οι ίδιοι είχαν ψηφίσει με τα μνημόνια!!! Ψήφισαν και μετά …ρώτησαν γιατί γίνονται περικοπές και πως μπορούν να μην γίνουν τελικά!\nΟ βουλευτής Δράμας πρώην ένστολος απάντησε με επιστολή του, στην οποία κάνει και υποδείξεις για το πως πρέπει οι στρατιωτικοί να ασκούν την κριτική τους σε τέτοια ζητήματα που έχουν να κάνουν με τα εργασιακά τους.\nΌχι στην επιστολή δεν εξηγεί γιατί είχε ψηφίσει τα μέτρα.\n“Έλαβα γνώση του περιεχομένου της υπ’ αριθμ. πρωτ. 22/2013 επιστολής σας, η οποία απευθύνεται προεχόντως προς εμέ που ανέλαβα την πολιτική πρωτοβουλία να απευθύνω μαζί με άλλους συναδέλφους κοινή ερώτηση προς τον αρμόδιο Υπουργό για τα θέματα των ενστόλων. Η ερώτηση αυτή μοναδικό σκοπό έχει να αναδείξει στην εκτελεστική εξουσία ακριβώς τον άδικο χαρακτήρα των περικοπών σε εν ενεργεία και συνταξιούχους ενστόλους και να αποτρέψει εγκαίρως τις επερχόμενες, μέσα από μια συλλογική προσπάθεια ανάληψης πολιτικής δράσης για το ζήτημα αυτό.\nΗ προσπάθεια αυτή για το πάγωμα των περικοπών, γνωρίζοντας πολύ καλά τους αγώνες μου, γίνεται για τους λόγους ακριβώς που αναφέρω στην ερώτηση, γεγονός που μάλλον από την συμπεριφορά σας δεν επιθυμείτε για να έχει λόγο ύπαρξης εικάζω το σωματείο σας. Όλοι αγωνιούμε για τους ενστόλους, και πιο πολύ εγώ και οι συνάδελφοι που προερχόμαστε από τις τάξεις σας, έχοντας μια αυξημένη ευαισθητοποίηση στα θέματα αυτά.\nΤα όσα αναφέρετε σε μικροπολιτικό τόνο δεν μπορώ να τα αντιληφθώ ειλικρινά. Να μην αναλάμβανα αυτήν την πρωτοβουλία; Να μην εξαντλήσω κάθε νόμιμο περιθώριο που δίνει ο κοινοβουλευτικός έλεγχος να αλλάξει ένας τομέας της κυβερνητικής πολιτικής; Συμμερίζομαι την αγανάκτησή σας, πλην, όμως, δεν μπορώ να δικαιολογήσω και να αντιληφθώ την σκοπιμότητα του ύφους σας. Κάθε καλοπροαίρετη κριτική είναι δεκτή. Κριτική, όμως, που εξέρχεται των ορίων της ευπρέπειας και του δημοκρατικού διαλόγου θα κριθεί όχι από εμένα, αλλά από τους πολίτες. Η πολιτική δράση την οποία ανέλαβα απαιτεί την στήριξή σας και όχι την κριτική σας.\nΈχοντας την εμπειρία του παρελθόντος θα σας συμβούλευα να αποφύγετε την όποια κομματική ποδηγέτηση ώστε η όποια λειτουργία σας να είναι αποδεκτή από όλους”.\nTags: ΚΥΡΙΑΖΙΔΗΣ,ΒΟΥΛΕΥΤΗΣ ΝΔ,ΣΥΣΜΕΔ,ΕΡΩΤΗΣΗ,ΔΕΛΤΙΟ


Αρχική Σελίδα » Συνταγές » Κυρίως πιάτα » Κόκκινο Κρέας » Κατσικάκι με μπύρα και πατάτες στη κατσαρόλα\nΑναρτήθηκε στις 10/10/2020 σε Κόκκινο Κρέας, Κυρίως πιάτα, Συνταγές\nΜια εξαιρετική συνταγή για ένα πεντανόστιμο κατσικάκι με πατάτες στη κατσαρόλα. Ένα φαγητό που σίγουρα θα απολαύσετε με την οικογένειά σας ή και με τους καλεσμένους σας.\n1½ κιλό κατσικάκι, μπούτι και χεράκι σε μερίδες\nΣε μια φαρδιά κατσαρόλα ζεσταίνουμε το λάδι και το βούτυρο και σοτάρουμε το κατσικάκι μαζί με την κανέλα, το μείγμα μπαχαρικών και το κάρυ μέχρι να ροδίσει καλά από όλες τις μεριές. Προσθέτουμε το κρεμμύδι, τη πιπεριά ολόκληρη και το σκόρδο, φέρνουμε δυό βόλτες και σβήνουμε με τη μπύρα.\nΤην αφήνουμε να εξατμιστεί, προσθέτουμε τη ντομάτα, το πιπέρι, το αλατοπίπερο και τη ζάχαρη, χαμηλώνουμε τη φωτιά σε μέτρια προς χαμηλή και σκεπάζουμε την κατσαρόλα. Σιγομαγειρεύουμε μέχρι να μαλακώσει.\nΜόλις μαλακώσει το κρέας, προσθέτουμε τις πατάτες, μαζί με 1 φλ. καφέ νερό-αν χρειαστεί- και συνεχίζουμε το μαγείρεμα μέχρι να μαλακώσουν και να μελώσει η σάλτσα. Πασπαλίζουμε με τον μαϊντανό και λίγο επιπλέον πιπέρι και σερβίρουμε.\nTip: Προαιρετικά λιώστε τις πατάτες με το πιρούνι μέσα στη σάλτσα του. Η γεύση τους είναι ασύγκριτη. Δοκιμάστε το.\nΣυνταγή: Κατσικάκι με μπύρα και πατάτες στη κατσαρόλα\nTags: κατσικάκι κόκκινο κρέας κυρίως πιάτα πατάτες συνταγές φούρνου\nΧρόνος: 30 λ + σιγοβράσιμο


Γιατί το «παράξενο» χάνεται; – Antidogma.gr\n14 Μαρτίου 2010 admin-lx 3 Σχόλια\nΣκεφτήκατε ποτέ ότι υπάρχουν δύο αιτίες, τελείως αντιδιαμετρικές, για τις οποίες «χάνουμε» το παράξενο;\nΚαι οι δύο είναι σοβαροί λόγοι για να » χάσεις» το παράξενο και το πραγματικά ανεξήγητο και να μη μπορείς να τα εντοπίσεις στον κόσμο γύρω μας.\nΤι είναι πρώτα από όλα το «παράξενο»;\n« Επιθετικός Αθεϊσμός;\nΖαλισμένα και επικίνδυνα θύματα… »\n14 Μαρτίου 2010 at 13:26\nΑκριβώς. Στο πέρασμα των χρόνων καταφέραμε και κάναμε μία αλματώδη πρόοδο στον τομέα της γνώσης. Κατανοήσαμε ένα μεγάλο μέρος των φυσικών φαινομένων και ξεκλειδώσαμε πολλά από τα μυστικά τα φύσης. Αλίμονο όμως αν δεν δεχτούμε πως ακόμα και αυτές οι ανακαλύψεις μας δεν μας έφεραν αντιμέτωπους με εκ νέου παράξενα και ανεξήγητα φαινόμενα. Φαινόμενα τα οποία συνεχώς ερευνούμε και με τη σειρά τους προσπαθούμε να εξηγήσουμε, σε μία ίσως ατέρμονη εναλλαγή γνωστών και ανεξήγητων μεταβλητών…\nΔεν πρέπει επίσης να ξεχάσουμε κάτι σημαντικό. Στην επιστημονική ιστορία του γνωστού πολιτισμού μας, υπήρξαν περιπτώσεις στις οποίες κάποιοι άνθρωποι δεν συμβιβάστηκαν με τις εξηγήσεις της εποχής εκείνης, και έτσι αντιμετωπίζοντας τα «εξηγημένα» για την περίοδο εκείνη φαινόμενα, τα διόρθωσαν, τα μετάλλαξαν, τα τροποποίησαν, ή ακόμα και τα ακύρωσαν δίνοντας τη θέση τους σε θεωρίες και εξηγήσεις οι οποίες προσέγγιζαν περισσότερο την Αλήθεια από τις προηγούμενες.


Με βαριά ατζέντα ο Βενιζέλος\nΠρώτη καταχώρηση: Κυριακή, 19 Ιανουαρίου 2014, 20:56\nΜε την αυριανή συνεδρίαση του Συμβουλίου υπουργών Εξωτερικών Υποθέσεων, στις Βρυξέλλες, για όλα τα μεγάλα τρέχοντα διεθνή θέματα (Συρία, Ιράν, Αίγυπτος, Ν. Σουδάν, Κεντροαφρικανική Δημοκρατία κ.λπ.), συνεχίζεται -όπως αναφέρουν πηγές της Χαριλάου Τρικούπη- ο πολιτικός και διπλωματικός «μαραθώνιος» του προέδρου του ΠΑΣΟΚ και αντιπροέδρου της κυβέρνησης Ευάγγελου Βενιζέλου, μετά τις επισκέψεις του σε Παρίσι και Ουάσινγκτον.\nΒασικό αντικείμενο του Συμβουλίου είναι η προετοιμασία της διάσκεψης «Γενεύη 2» για τη Συρία που συνέρχεται τελικά την ερχόμενη Τετάρτη στο Μοντρέ, «μετά την απόφαση της μετριοπαθούς συριακής αντιπολίτευσης να μετάσχει».\nΕπίσης, ο κ. Βενιζέλος θα έχει επαφές για τη Συρία με ομολόγους των μεσογειακών χωρών της Ε.Ε. στις Βρυξέλλες, ενώ οι ίδιες πηγές του ΠΑΣΟΚ τονίζουν ότι ο πρόεδρος του κόμματος έχει ήδη αποσαφηνίσει σε όλους τους συνομιλητές του ότι κανένας Έλληνας στρατιώτης δεν πρόκειται να μετάσχει σε επιχείρηση στο έδαφος της Κεντροαφρικανικής Δημοκρατίας.\nΚατά τις ίδιες πληροφορίες, το θέμα αυτό το αποσαφήνισε και προς τον Σουηδό ομόλογό του Καρλ Μπιλτ που προτείνει την ενεργοποίηση των ευρωπαϊκών «ομάδων μάχης», σε τηλεφωνική συνομιλία που είχαν την Πέμπτη, όταν ο κ. Βενιζέλος βρισκόταν στην Ουάσινγκτον.\nΤο απόγευμα της Δευτέρας ο πρόεδρος του ΠΑΣΟΚ θα μιλήσει στην Επιτροπή Εξωτερικών Υποθέσεων του Ευρωπαϊκού Κοινοβουλίου για τις προτεραιότητες της προεδρίας, αλλά αναμένεται να τεθούν όλα τα κρίσιμα θέματα τόσο της ευρωπαϊκής όσο και της ελληνικής εξωτερικής πολιτικής.\nΝωρίτερα θα έχει συνάντηση με τον Κύπριο ομόλογό του Ιωάννη Κασουλίδη, προκειμένου να συζητήσουν για τις τελευταίες εξελίξεις στο Κυπριακό έπειτα και από τις επισκέψεις του κ. Αναστασιάδη στο Λονδίνο και του κ. Βενιζέλου στην Ουάσινγκτον.\nΤην Τρίτη ο Έλληνας υπουργός Εξωτερικών θα προεδρεύσει στη διακυβερνητική διάσκεψη Ε.Ε. - Σερβίας για την έναρξη των ενταξιακών διαπραγματεύσεων και στη συνέχεια θα δώσει συνέντευξη Τύπου στα διεθνή ΜΜΕ εκ μέρους της Ε.Ε. Επίσης, την ίδια ημέρα θα ενημερώσει και τους Έλληνες ανταποκριτές στις Βρυξέλλες για όλα τα τρέχοντα θέματα.\nΤην Πέμπτη, στη Θεσσαλονίκη, ο κ. Βενιζέλος, όπως και ο Χάνες Σβόμποντα, θα συμμετάσχει σε μεγάλη εκδήλωση της ομάδας των Ευρωπαίων σοσιαλιστών και δημοκρατών στο Ευρωπαϊκό Κοινοβούλιο για τη νέα σοσιαλιστική - προοδευτική πλατφόρμα για την Ευρώπη.\nΤη Δευτέρα 27 Ιανουαρίου υπό την προεδρία του κ. Βενιζέλου θα συνέλθει το Εθνικό Συμβούλιο Εξωτερικής Πολιτικής για ενημέρωση και συζήτηση σε όλο το φάσμα των θεμάτων εξωτερικής πολιτικής.\nΟι πηγές του ΠΑΣΟΚ αναφέρουν ακόμα ότι ο κ. Βενιζέλος βρίσκεται όλες αυτές τις ημέρες σε συνεχή επαφή με τους συνεργάτες του στο κόμμα και την Κ.Ο.\nΠαράλληλα, επισημαίνουν αφενός ότι το ΠΑΣΟΚ παρεμβαίνει συστηματικά και επίμονα σε όλα τα εκκρεμή νομοθετικά ζητήματα (πρωτοβάθμια φροντίδα υγείας, κοινωνική ασφάλιση και κοινωνική πολιτική, ρυθμίσεις για τη λειτουργία της αγοράς, ΑΔΜΗΕ κ.λπ.) και αφετέρου ότι λειτουργεί αρκετά ικανοποιητικά η ομάδα συντονισμού μεταξύ των Κ.Ο. της κοινοβουλευτικής πλειοψηφίας.\nΚατά τις ίδιες πηγές, στο τέλος της εβδομάδας θα ανακοινωθεί η σύνθεση των επιτροπών, τη συγκρότηση των οποίων αποφάσισε η Κεντρική Πολιτική Επιτροπή, και θα συνεδριάσει το Πολιτικό Συμβούλιο. Την Κυριακή διοργανώνεται μεγάλη συγκέντρωση στελεχών από όλη την Ελλάδα με αφορμή τη νέα χρονιά με αντικείμενο τον συντονισμό της δουλειάς του κόμματος εν όψει των αυτοδιοικητικών και ευρωπαϊκών εκλογών.\nΕπιπλέον, οι ίδιες πηγές, ως προς το ζήτημα της Κεντροαριστεράς, των «58» και του εκλογικού σχήματος των ευρωεκλογών, τονίζουν πως ο πρόεδρος του ΠΑΣΟΚ θεωρεί ότι η τελευταία απόφαση της ΚΠΕ είναι απόλυτα σαφής και δεν αφήνει κανένα περιθώριο δήθεν παρεξήγησης ή δήθεν ανησυχίας.\n«Η μάχη θα δοθεί με τους καλύτερους όρους για το ΠΑΣΟΚ, τη δημοκρατική παράταξη, αλλά και τη χώρα» υπογραμμίζουν.\nΤελευταία ενημέρωση: Κυριακή, 19 Ιανουαρίου 2014, 21:01


Διαμέρισμα τελευταίου ορόφου 320τμ σε ένα επίπεδο σε άριστο σημείου του Π. Ψυχικού κοντά στην Β΄Πλατεία. Αποτελείται από χωλ εισόδου, εξαιρετικούς χώρους υποδοχής με τζάκι, κουζίνα με χώρο για καθημερινό φαγητό και τρία υπνοδωμάτια με τρία μπάνια, το master en suite. Μεγάλες βεράντες, εξαιρετική θέα και δύο θέσεις στάθμευσης. Έτος κατασκευής: 1975.\nΡετιρέ με θέα θάλασσα\nΣπάνιο ρετιρέ 205τμ με απεριόριστη θέα θάλασσα και αποκλειστική ταράτσα 330τμ. Η κατοικία των 2 επιπέδων αποτελείται από τον 8ο όροφο με μεγάλους χώρους υποδοχής με τζάκι, wc, 2 υπνοδωμάτια, μπάνιο, κλειστή κουζίνα, όλα με θέα θάλασσα. Ο 9ος όροφος διαθέτει 1 υπνοδωμάτιο με μπάνιο και walk-in-closet, καθώς και την ταράτσα 330τμ με ανοιχτή κουζίνα, πέργκολα, bbq, υπαίθριο σαλόνι, τραπεζαρία και φυσικά τεράστιο ανοιχτό χώρο για να απολαύσει κανείς την ανεμπόδιστη θέα από τη Βουλιαγμένη μέχρι τον Πειραιά. Επιπρόσθετα διαθέτει 4 υπόγεια parking και 1 αποθήκη υπογείου 8τμ. Ανακαινίστηκε πλήρως το 2013. Το ακίνητο είναι μισθωμένο. Έτος κατασκευής: 1983


Chandrayaan 2: H επαφή της σεληνακάτου με το Κέντρο Ελέγχου χάθηκε λίγο πριν την προσελήνωση | NewsNowgr.com\nH σεληνάκατος προσελήνωσης Vikram της αποστολής Chandrayaan-2 πιθανολογείται ότι κατέπεσε στον Νότιο Πόλο της Σελήνης κατά την προσελήνωση. Αν και η διαδικασία είχε ξεκινήσει ομαλά, η επικοινωνία του Vikram με τους σταθμούς εδάφους διεκόπη ενώ το όχημα βρισκόταν σε απόσταση 2.1 χλμ. από την επιφάνεια.Η αποστολή Chandrayaan-2 εκτοξεύθηκε από το Διαστημικό Κέντρο Satish Dhawan της Ινδίας στις 22 Ιουλίου 2019 (9:13 UTC) με τον πύραυλο GSLV Mk-III, τον ισχυρότερο πύραυλο της Ινδίας. Η αποστολή αποτελείται από ένα όχημα-δορυφόρο (το οποίο συνεχίζει να βρίσκεται σε τροχιά), από τη σεληνάκατο προσεδάφισης Vikram και από το όχημα-Rover με την ονομασία Pragyan (Σοφία).\nΟι μηχανικοί του Ινδικού Οργανισμού Έρευνας του Διαστήματος (Indian Space Research Organisation – ISRO) ολοκλήρωσαν με επιτυχία την 1η Σεπτεμβρίου 2019 σειρά πέντε ελιγμών και η αποστολή τέθηκε σε τροχιά 119 x 127 χλμ. γύρω από τη Σελήνη\n. Στις 2 Σεπτεμβρίου (7:45 UTC) πραγματοποιήθηκε η αποσύζευξη της σεληνακάτου προσεδάφισης Vikram από το όχημα-δορυφόρο, το οποίο παραμένει σε τροχιά γύρω από τη Σελήνη. Δύο ελιγμοί που πραγματοποιήθηκαν με επιτυχία στις 3 και 4 Σεπτεμβρίου έθεσαν τη σεληνάκατο σε τροχιά προσεδάφισης (τροχιά 35 χλμ. x 101 χλμ.). H προσεδάφιση ξεκίνησε την Παρασκευή 6 Σεπτεμβρίου (μεταξύ 20:00 και 21:00 UTC).\nΗ αποστολή θα αναζητούσε επιπλέον στοιχεία σχετικά με την ανακάλυψη μορίων νερού στον Νότιο Πόλο της Σελήνης σε σχέση με εκείνα που βρέθηκαν κατά την αποστολή Chandrayaan-1 (22 Οκτωβρίου 2008 – 29 Αυγούστου 2009). Ο Νότιος Πόλος θεωρείται ιδιαίτερα ενδιαφέρουσα περιοχή, καθώς η έκταση που βρίσκεται στη σκοτεινή πλευρά είναι κατά πολύ μεγαλύτερη σε σχέση με την αντίστοιχη στον Βόρειο Πόλο.\nΜέσω αυτής της δεύτερης αποστολής αναμενόταν να εμπλουτιστούν οι γνώσεις μας σχετικά με τη Σελήνη, γεγονός που θα είχε οφέλη τόσο για την Ινδία, όσο και για τον υπόλοιπο πλανήτη. Επιπλέον, η αποστολή αυτή ήταν ένα πολλά υποσχόμενο τεστ όσον αφορά σε τεχνολογίες που κρίνονται απαραίτητες για μελλοντικές αποστολές σε πιο απομακρυσμένα σημεία του διαστήματος. Εξάλλου, όπως αναφέρει ο Ινδικός Οργανισμός Έρευνας, η συνέχιση της έρευνας σχετικά με την προέλευση της Σελήνης είναι απαραίτητη.\nΑπόψε επιστρέφει η Μάρα Ζαχαρέα\nΠρόσκληση για την συγκρότηση Δημοτικής Επιτροπής Διαβούλευσης Δήμου Ακτίου-Βόνιτσας\nΞεκινά και επισήμως η συζήτηση για τη Συνταγματική Αναθεώρηση\nΤο Unc0ver Jailbreak για iOS 12 - iOS 12.4 λαμβάνει την πιο μεγάλη ενημέρωση σταθερότητας\nΝέο trailer-έκπληξη για το Έλα στη θέση μου!\nΣτη Θεσσαλονίκη και στη Ρόδο τα γυρίσματα της ταινίας «Σεβάχ ο Θαλασσινός»


Σεμινάρια «Θάλασσα & Σκάφος», από την Access Yachting - Ortsa.gr\nΟ πρώτος κύκλος του νέου εκπαιδευτικού προγράμματος «Θάλασσα & Σκάφος» της Access Yachting, που συμπεριλαμβάνει τέσσερα εβδομαδιαία δωρεάν σεμινάρια των 90? συνεχίζεται με τις παρακάτω θεματικές ενότητες:\nΤεχνικά θέματα σκάφους και μηχανών θαλάσσης: παρουσίαση & αντιμετώπιση προβλημάτων μηχανών θαλάσσης.\nΟμιλητής: Γάρδος Δημήτριος, Τεχνική υποστήριξη Volvo Penta\nΟμιλητές: Δετοράκης Γιάννης, Υπεύθυνος σχολής Atlantis Diving. Καραγιαννάκης Χρήστος, Διευθυντής efishing.gr\nΊδη τα δυο πρώτα σεμινάρια, 1. «Ασφάλεια εν πλω: Πρώτες βοήθειες & χειρισμός εξοπλισμού εκτάκτου ανάγκης» με ομιλητές τους κυρίους Γιοβανίδη Νίκο (Διευθυντή Ε.Ν.ΑΚ ) και Τσαπέλα Δημήτρη (Τεχνικό διευθυντή Access Yachting) και 2. Ναυσιπλοΐα : Ναυτικοί χάρτες, ακτοπλοΐα, ηλεκτρονική ναυτιλία, με ομιλητή τον κύριο Παναγιωτόπουλο Στέφανο (Υπεύθυνο σχολής Ναυτίλος), πραγματοποιήθηκαν στις εγκαταστάσεις μας στο Κορωπί.\nΓια δήλωση συμμετοχής, παρακαλώ όπως επικοινωνήσετε:\nΤόπος διεξαγωγής: 2ο χλμ Λεωφ. Κορωπίου – Μαρκοπούλου,\nΥπεύθυνος διοργάνωσης: Γιώργος Παύλου.


Φυλακή των ΗΠΑ επισκέφθηκαν οι Γιάννης και Θανάσης Αντετοκούμπο με τους Μιλγουόκι Μπακς :: left.gr\n17:55 | 19.12.2019\nΦυλακή των ΗΠΑ επισκέφθηκαν οι Γιάννης και Θανάσης Αντετοκούμπο με τους Μιλγουόκι Μπακς\nΕπίσκεψη σε φυλακή των ΗΠΑ πραγματοποίησαν οι παίκτες των Μιλγουόκι Μπακς, ανάμεσα τους οι Γιάννης και Θανάσης Αντετοκούμπο - «...νομίζαμε πως πήγαμε για να τους δώσουμε χαρά και να τους ακούσουμε και να προσπαθήσουμε να τους βοηθήσουμε, αλλά τελικά εκείνοι ήταν που βοήθησαν εμάς»\nOι παίκτες των «ελαφιών» επισκέφθηκαν την Πέμπτη φυλακή ανδρών στο Ρασίν του Μιλγουόκι, στο πλαίσιο της πρωτοβουλίας "Play for Justice" κατά την οποία προσωπικότητες του ΝΒΑ, κρατούμενοι και αποφυλακισμένοι μοιράζονται τις εμπειρίες τους σε ένα στρογγυλό τραπέζι ενώ συνήθως ακολουθεί ένας φιλικός αγώνας μπάσκετ στο γυμναστήριο της φυλακής.\nΈτσι οι παίκτες των Μπακς βρέθηκαν εκεί για να ακούσουν, να μάθουν και να εμπνεύσουν. «Νοιαζόμαστε για εσάς», είπε ο προπονητής Μάικ Μπουντενχόλζερ. «Και σας περιμένουμε όταν θα βγείτε έξω».\nΑνάμεσα στις εξομολογήσεις που ακούστηκαν ήταν και αυτή του παίκτη των Μπακς, Στέρλινγ Μπράουν, ο οποίος μίλησε για ένα περιστατικό με την αστυνομία του Μιλγουόκι στο οποίο ενεπλάκη ο ίδιος. Ο Μπράουν έχει καταθέσει μήνυση εναντίον των αρχών.\nΟ Γιάννης Αντετοκούνμπο σχολίασε την εξομολόγηση του συμπαίκτη του: «Τον ξέρω εδώ και τρία χρόνια. Είναι σκληρό παιδί. Δεν ανοίγεται και δεν μιλάει για εκείνον. Είναι κλειστός στον εαυτό του. Ήταν καταπληκτικό να τον βλέπεις να μοιράζεται την ιστορία αυτή», είπε ο Έλληνας σταρ δηλώνοντας υπερήφανος για τον συμπαίκτη του.\n«Επικοινώνησα με την οικογένειά μου, δεν ήξεραν ακριβώς περί τίνος πρόκειται, αλλά τους είχα μιλήσει γι' αυτό», ανέφερε. «Τους είπα πως πήγαμε εκεί βασικά για να τους (σ.σ. στους φυλακισμένους) δώσουμε χαρά και να τους ακούσουμε και να προσπαθήσουμε να τους βοηθήσουμε αλλά τελικά εκείνοι ήταν που βοήθησαν εμάς».\n«Είναι τρελό πόσα πράγματα θεωρούμε δεδομένα. Είναι προφανές ότι έκαναν λάθη, αλλά στο τέλος της ημέρας οφείλεις να αναγνωρίσεις ότι είναι άνθρωποι. Όταν παίζαμε μπάσκετ δεν έβλεπα τύπους που έκαναν λάθη, έβλεπα μόνο ανθρώπους που γελούσαν, προσπαθούσαν σκληρά, και μοιράζονταν τις ιστορίας τους. Με άγγιξε και συνειδητοποίησα πως πολλές φορές θεωρούμε τα πράγματα δεδομένα. Αυτό δεν θα συμβεί ξανά», είπε ο ηγέτης των Μπακς.\nΜε πληροφορίες από jsonline.com/channel3000.com - Πηγή: www.lifo.gr


ΕΣΕΤΑΙ ΗΜΑΡ: Τι έχει συμβεί στη χώρα και ένα αυθόρμητο παιχνίδι πιτσιρικάδων καταλήγει στη φρικτή επωδό «αίμα - τιμή - Χρυσή Αυγή» Ναύπλιο, πρωινό Σαββάτου\nΤι έχει συμβεί στη χώρα και ένα αυθόρμητο παιχνίδι πιτσιρικάδων καταλήγει στη φρικτή επωδό «αίμα - τιμή - Χρυσή Αυγή» Ναύπλιο, πρωινό Σαββάτου\nΦίλος, καθηγητής στο πανεπιστήμιο με μακρά διδακτική πείρα και μελετητής της ελληνικής πολιτικής ιστορίας, άνθρωπος δηλαδή που έχουν δει τα μάτια του πολλά και έχει νιώσει ο νους του περισσότερα από τα σκληρά και ερεβώδη του κοινού μας βίου, μου τηλεφώνησε το περασμένο Σάββατο. Σοκαρισμένος, έντρομος σχεδόν. Βρισκόταν στο Ναύπλιο, στην ωραία πλατεία της πόλης, την Πλατεία Συντάγματος, στη σκιά του Βουλευτικού, του κτιρίου που στέγασε το πρώτο Κοινοβούλιο του ελεύθερου ελληνικού κράτους. Στην πλατεία έπαιζαν παιδιά, μια μεγάλη παρέα. Ηταν κάποιο πάρτι μάλλον ή κάποια γιορτή. Τα παιδιά ήταν των πρώτων τάξεων του Δημοτικού, όχι πάνω από 7-8 ετών. Ετρεχαν, κυνηγιόνταν, έπαιζαν. Και κάποια στιγμή οι σκόρπιες φωνές ενώθηκαν σε μία.\nΟλα μαζί άρχισαν να φωνάζουν ρυθμικά - ποιος ξέρει γιατί; - «αίμα - τιμή - Χρυσή Αυγή». Ξανά και ξανά.\nΗταν σαν να φώναζαν Ολυμπιακός ή Παναθηναϊκός. Προφανώς χωρίς συνείδηση της σημασίας του συνθήματος που τραγουδούσαν. Μόνο που σε μια παρέα παιδιών, όπου θα ακουστεί το όνομα της μιας ομάδας, θα βρεθεί αμέσως μια φωνή που θα φωνάξει το όνομα της άλλης. Μα στην περίπτωση των παιδιών του Ναυπλίου άλλη φωνή δεν ακούστηκε. Αλλο σύνθημα δεν υπήρχε να το φωνάξει κάποιος.\nΠοιο στ' αλήθεια θα μπορούσε να είναι το σύνθημα που να απαντά στη φρίκη;\nΠώς να αποτυπώσεις σε σύνθημα την έλλογη αποστροφή που προκαλεί η άλογη μισαλλοδοξία;\nΕχω ακούσει από δασκάλους δημοτικών σχολείων να μιλούν για τους μαιάνδρους - αγκυλωτούς σταυρούς που βρίσκουν ζωγραφισμένους στα τετράδια μικρών παιδιών, για αυθόρμητες, αντανακλαστικές σχεδόν, αντιδράσεις στη θέα ανθρώπων με σκούρο δέρμα και φτωχική εμφάνιση, για τον ρατσισμό και τη βία που φωλιάζει καμιά φορά στη σχολική αυλή ή για την αθωότητα με την οποία μικρά παιδιά παίζουν τους κασιδιάρηδες, όπως θα έπαιζαν κάποτε καουμπόηδες κι Ινδιάνους.\nΚι έχω επίσης ακούσει εκπαιδευτικούς να διηγούνται περιστατικά με γονείς που τους καλούν - διακριτικά - να τους ενημερώσουν για συμπεριφορές παιδιών που μεταφέρουν ένα χρυσαυγίτικο πρότυπο στη σχολική ζωή κι εκείνοι απαντούν μ' ένα απότομο και απειλητικό: «Και εσένα τι σε νοιάζει;».\nΔεν ξέρω να πω τι ακριβώς, μα κάτι αλήθεια συμβαίνει εδώ. Και πρέπει να αρχίζουμε να μιλάμε γι' αυτό, να το σκεφτόμαστε και να ψάχνουμε απαντήσεις. Ή, τουλάχιστον, να θέτουμε τα ερωτήματα.\nΠώς το πρόβλημα υπερβαίνει τη δημοσκοπική καταγραφή ή την πολιτική και ποινική μεταχείριση των μπουφόνων με τα μαύρα. Πώς καθρεφτίζεται στον κόσμο των μικρών παιδιών ένα πρότυπο που φαίνεται να γίνεται μόδα και να γοητεύει εφήβους, το πρότυπο του γυμναστηρίου και της μαύρης μπλούζας, η ιδέα πως η βία μπορεί να είναι το τρέχον νόμισμα που κυβερνά τις σχέσεις, καθορίζει ιεραρχίες και λύνει διαφορές. Ή πώς καθρεφτίζεται στον κόσμο της σχολικής ζωής ένα κοινωνικό κλίμα όπου ο φόβος της πτώσης γίνεται κυρίαρχος και μεταφράζεται συχνά στην ενοχοποίηση του άλλου, του διαφορετικού, και όπου το κάποτε δημοφιλές σύνθημα «η χούντα δεν τελείωσε το '73» εμπεδώνει μια απογοήτευση με τη δημοκρατία την ίδια, μια ραγδαία απαξίωση της ευρωπαϊκής, φιλελεύθερης δημοκρατίας, στον καιρό της κρίσης.\nΔεν συμβαίνει μόνο σ' εμάς.\nΣτη Γαλλία, τις προάλλες, μια δημοσκόπηση βρήκε πως το 34% των Γάλλων συμφωνεί με τις βασικές ιδέες του Εθνικού Μετώπου. Μα ακριβώς γι' αυτό είναι ανάγκη να καταλάβουμε καλύτερα αυτό που συμβαίνει σ' εμάς.\nΑναρτήθηκε από ΕΣΣΕΤΑΙ ΗΜΑΡ στις 2/25/2014 10:36:00 μ.μ.\nΕτικέτες ΑΡΙΣΤΕΡΟΙ ΠΡΟΔΟΤΕΣ, ΧΡΥΣΗ ΑΥΓΗ


Παρθένος, πόσο ταιριάζει ερωτικά με τα υπόλοιπα ζώδια - Parthenos poso tairiazei erotika me ta upoloipa zodia | findGR.net\nΒρισκεστε:Αρχή»Ζώδια\t»Παρθένος»Ταιριάζει με τα υπόλοιπα ζώδια\nΠαρθένος - Ταιριάζει ερωτικά με τα υπόλοιπα ζώδια\nΟι ερωτικές σχέσεις του Παρθένου με τα άλλα ζώδια\nΠαρθένος με Κριός\nΠαρθένος με Ταύρος\nΠαρθένος με Δίδυμοι\nΠαρθένος με Καρκίνος\nΑυτή η σχέση παρουσιάζει σοβαρό πρόβλημα. Τσακωμούς και φασαρίες και αυτό γιατί αφού έχουν τη τάση να κάνουνε κριτική ο ένας στον άλλο, είναι επόμενο να διαφωνούν πα΄ντα. Όσο για το σεξ πάντα οι Παρθένοι θέλουν ένα δυνατό παρτενέρ για να τους παρασύρει.Συμπέρασμα, η αδράνεια της ατονίας θα φέρει το χωρισμό.\nΠαρθένος με Ζυγός\nΠαρθένος με Σκορπιός\nΟ Σκορπιος είμαι σεξομανής, ο παρθένος μάλλον δεν νοιάζεται γαι το σεξ και εκει μάλλον χαλάει η συνταγή για μια καλή σχέση. Η τολμηρότητα του Σκορπιού και ο πουριτανισμός του Παρθένου συγκρούονται. Αν ο Παρθένος εκτός από αγάπη και κατανόηση δώσει και σεξ στο Σκορπιό τότε ο Σκορπιός θα είναι πιστός και αφοσιωμένος. Συμπέρασμα, ο Παρθένος πρέπει να συμβιβαστεί.\nΠαρθένος με Τοξότης\nΠαρθένος με Αιγόκερως\nΜία σχέση που μπορεί να ευδοκιμήσει, έχουνε κοινούς στόχους γιατί είναι και οι δύο γήινοι. Ακόμα και στο σεξ η παρθένος βρίσκει τον Αιγόκερω πολύ καλά για να της ξυπνά τις ερωτικές της ευαισθησίες. Ο Αιγόκερος πάλι πιστεύει ότι στο σεξ ο σύντροφος του είναι το ιδανικό. Συμπέρασμα, δεν θα έχετε παράπονα ο ένας από τον άλλο.\nΠαρθένος με Υδροχόος\nΑυτή η σχέση είναι πολύ δύσκολο να έχει μέλλον. Αυτά τα άτομα είναι δύο διαφορεικοί χαρακτήρες. Οι Ιχθύες έχουν συνεχώς αναστάτωση από τα πάθη τους, ενώ ο Παρθένος είναι ψύχραιμος. Οι Ιχθύες θέλουν ψυχική επαφή, ο παρθένος προσφέρει αφοσίωση, δύο διαφορετικοί κόσμοι. Συμπέρασμα, ψυχρότητα και συναίσθημα δεν συμβαδίζουν.\nΠαρθένος : πόσο ταιριάζει ερωτικά με τα υπόλοιπα ζώδια το ζωδιο Παρθένος


TI EINAI; ΑΙΝΙΓΜΑΤΑ ΣΤΟ ΜΟΥΣΕΙΟ ΕΛΛΗΝΙΚΗΣ ΠΑΙΔΙΚΗΣ ΤΕΧΝΗΣ\nTI EINAI; ΑΙΝΙΓΜΑΤΑ ΣΤΟ ΜΟΥΣΕΙΟ ΕΛΛΗΝΙΚΗΣ ΠΑΙΔΙΚΗΣ ΤΕΧΝΗΣ Κείμενο: Πελιώ Παπαδιά\n28/2/2014 Φτου και βγαίνω\n952 Εμφανίσεις\tΤις Κυριακές του Μαρτίου τα παιδιά στο Μουσείο Παιδικής Τέχνης ανακαλύπτουν την απάντηση ενός αινίγματος για ζώα και εικονογραφούν τα κρυφά του χαρίσματα!\n2.3.2014: «Τα ποντίκια κυνηγά, μες τη νύχτα τριγυρνά και στα νύχια περπατά. Τι είναι;»\n9.3.2014: «Πονηρή πονηρή, αλλά συγχρόνως έξυπνη. Τι είναι;»\n30.3.2014: «Κορόνα φορεί, βασιλιάς δεν είναι, την ώρα λέει, ρολόι δεν είναι. Τι είναι;»\nΑνεξάρτητα δίωρα εικαστικά εργαστήρια ή ένας μήνας; Η επιλογή, δική σας!\n– 10.00 -12.00 για παιδιά Νηπιαγωγείου & Α΄ Δημοτικού\n– 12.30 -14.30 για παιδιά Β΄, Γ΄, Δ΄ Δημοτικού\nΥπεύθυνες εργαστηρίων: Στελέχη Εκπαιδευτικού τμήματος του Μουσείου.\nΚόστος συμμετοχής: 1 εικαστικό εργαστήριο 8 €, 2 εργ. 14 €, έκπτωση 12 % / 3 εργ. 19 €, έκπτωση 25 %\nΑπαραίτητη η τηλεφωνική κράτηση θέσης, λόγω περιορισμένου αριθμού συμμετοχών. Τρίτη-Σάββατο 10.00-14.00\nΠλησιέστεροι σταθμοί Μετρό, ΗΣΑΠ: Σύνταγμα, Ακρόπολη, Μοναστηράκι\nhttps://www.youtube.com/user/childrensartmuseumGR TI EINAI; ΑΙΝΙΓΜΑΤΑ ΣΤΟ ΜΟΥΣΕΙΟ ΕΛΛΗΝΙΚΗΣ ΠΑΙΔΙΚΗΣ ΤΕΧΝΗΣ 5 (100%) 1 vote μουσείο ελληνικής παιδικής τέχνης Όμοια άρθρα Η ΕΘΝΙΚΗ ΠΙΝΑΚΟΘΗΚΗ ΤΟΥ 13/1/2017\nΝΕΑ ΕΚΘΕΣΗ, ΝΕΑ ΕΡΓΑΣΤΗ 10/9/2015


ΤτΕ: Αυξήθηκε το ενεργητικό των ασφαλιστικών επιχειρήσεων\nΠρώτη Δημοσίευση:\tΔευτέρα, 02. 12. 2019 - 15:27\nΣτα 18,9 δισ. ευρώ αυξήθηκε η συνολική αξία του ενεργητικού των ασφαλιστικών επιχειρήσεων στο τέλος του τρίτου τριμήνου του 2019, από 18,401 δισ. ευρώ το προηγούμενο τρίμηνο.\nΣύμφωνα με τα στοιχεία της Τραπέζης της Ελλάδος, οι συνολικές καταθέσεις των ασφαλιστικών επιχειρήσεων αυξήθηκαν κατά 66 εκατ. ευρώ και διαμορφώθηκαν σε 1,353 δισ. ευρώ στο ίδιο διάστημα.\nΗ αξία των συνολικών τοποθετήσεων των ασφαλιστικών επιχειρήσεων σε χρεωστικούς τίτλους αυξήθηκε σε 11,820 δισ. ευρώ στο τέλος του τρίτου τριμήνου του 2019, έναντι 11,237 δισ. ευρώ το προηγούμενο τρίμηνο, κυρίως λόγω της αύξησης των τιμών, αλλά και των καθαρών αγορών ομολόγων του Ελληνικού Δημοσίου. Το ποσοστό των χρεωστικών τίτλων επί του συνολικού ενεργητικού διαμορφώθηκε σε 62,4%, έναντι 61,1% κατά το προηγούμενο τρίμηνο.\nΗ αξία των συνολικών τοποθετήσεων σε μερίδια αμοιβαίων κεφαλαίων μειώθηκε σε 2,959 δισ. ευρώ, έναντι 2,991 δισ. ευρώ το προηγούμενο τρίμηνο και το ποσοστό τους επί του συνόλου του ενεργητικού διαμορφώθηκε στο 15,6%, έναντι 16,3% κατά το προηγούμενο τρίμηνο. Η μείωση της αξίας των τοποθετήσεων οφείλεται κυρίως σε πωλήσεις μεριδίων αμοιβαίων κεφαλαίων τόσο εσωτερικού όσο και εξωτερικού.\nΑπό την πλευρά του παθητικού, τα ίδια κεφάλαια αυξήθηκαν κατά 105 εκατ. ευρώ και διαμορφώθηκαν στα 3,133 δισ. Ευρώ. Οι ασφαλιστικές τεχνικές προβλέψεις αυξήθηκαν κατά 514 εκατ. ευρώ και διαμορφώθηκαν σε 14.128 δισ. ευρώ, κυρίως λόγω της αύξησης των ασφαλιστικών τεχνικών προβλέψεων ζωής κατά 462 εκατ. ευρώ. Οι τεχνικές προβλέψεις ζημιών αυξήθηκαν κατά 52 εκατ. ευρώ και διαμορφώθηκαν στα 3.109 εκατ. ευρώ.\nΠερισσότερα σε αυτή την κατηγορία: « ΔΕΗ: Ράλι άνω του 120% βλέπει η Axia Βραζιλία: Πτώση 0,5% για το ρεάλ »\nRothschild, Boston Consulting και Deloitte για το σχέδιο της Bad Bank\nΣτον πάτο τα τουριστικά έσοδα τον Απρίλιο\nΣε ξένα funds «κόκκινα» δάνεια 30,8 δισ. ευρώ\nΤτΕ: Κατά 1,4 δισ. αυξήθηκαν οι καταθέσεις του ιδιωτικού τομέα


BMW X3 στον Άρη - motornews.gr\nBMW X3 στον Άρη\nΜία καμπάνια με τίτλο “On a Mission” θα συνοδεύει το λανσάρισμα της νέας γενιάς του δημοφιλούς και ιδιαίτερα επιτυχημένου SUV μοντέλου της BMW.\nΗ δημιουργία της καμπάνιας ξεκίνησε με μία ευρείας κλίμακας, διεπιστημονική ανάλυση μεγάλων δεδομένων, για τη συγκέντρωση και αξιολόγηση πληροφοριών από διαφορετικές ομάδες αγοραστών της BMW X3. Μέσα από αυτή την ανάλυση, δόθηκε η ευκαιρία στη BMW να μελετήσει τα ενδιαφέροντα και τη χρήση πολυμέσων των μελλοντικών πελατών της, ήδη από τη δημιουργική φάση της καμπάνιας.\nΣαν αποτέλεσμα, η καμπάνια της BMW X3 προσφέρει εξαιρετικά σχετικό περιεχόμενο που προσελκύσει έναν νεανικό και δυναμικό ψηφιακό κοινό και ταιριάζει τέλεια στην καθημερινή του πραγματικότητα. Ωστόσο, η παρουσίαση μέσα από τα κατάλληλα κανάλια είναι εξίσου σημαντική με το περιεχόμενο. Γι’ αυτό, τα social media και η διαδικτυακή παρουσία της μάρκας θα είναι προτεραιότητα για το “On a Mission”.\nΤο αποκορύφωμα της καμπάνιας επικοινωνίας είναι αναμφίβολα ένα μοναδικό test drive: Με τη συμβολή της εικονικής πραγματικότητας (VR), η BMW X3 προσφέρει στους πελάτες και φίλους της το παγκοσμίως πρώτο test drive στο συναρπαστικό σκηνικό του Άρη – κυριολεκτικά καταρρίπτοντας τα σύνορα. Θεαματικές εικόνες και διεγερτικοί ήχοι μεταμορφώνουν το ταξίδι στον Άρη σε μία διαδραστική εμπειρία.\nΚατά τη διάρκεια του εικονικού ταξιδιού σε ένα ατμοσφαιρικό και συνεχώς μεταβαλλόμενο τοπίο του πλανήτη – που θυμίζει Χολιγουντιανή ταινία – διαφορετικά χαρακτηριστικά της BMW X3 αναδεικνύονται μέσω του “BMW Personal Co-Pilot”.\nΤηλεοπτικό σποτ και καμπάνια λανσαρίσματος με αληθινούς αθλητές extremesports .\nΣτο τηλεοπτικό διαφημιστικό οι πρωταγωνιστές ζουν για την αποστολή τους: Η BMW X3 συνοδεύει το Σουηδό Freddie Meadows καθώς σερφάρει στον πάγο της Αρκτικής. Ο παράτολμος ποδηλάτης Martin Söderström ακροβατεί σε πετρώδεις κορυφογραμμές.\nΟι λάτρεις της ορειβασίας Fatima Gil and Vicky Vega αιωρούνται σε γκρεμούς. Το συναρπαστικό, φυσικό τοπίο αναδεικνύει τον off-road χαρακτήρα και τις δυναμικές επιδόσεις της νέας BMW X3. Και το τηλεοπτικό σποτ όπου εμφανίζονται μόνον αληθινοί αθλητές extreme sports, όχι ηθοποιοί, υπογραμμίζει την αυθεντικότητα και το πάθος του δυναμικού SAV.\nH τηλεοπτική διαφήμιση και το βίντεο λανσαρίσματος αποτελούν επίσης τη βάση για μία σειρά μίνι ταινιών που θα τρέχουν σε όλα τα κανάλια των μέσων κοινωνικής δικτύωσης της μάρκας BMW και σε ψηφιακούς διαφημιστικούς τόπους. Με αυτό τον τρόπο, οι δραστηριότητες με θέμα τα “surfing” (σερφινγκ), “mountain biking” (ποδηλασία βουνού), “camping” (κατασκήνωση) και “art” (τέχνη) μπορούν να προσεγγίσουν περισσότερους υποψήφιους πελάτες της BMW X3 με αντίστοιχα ενδιαφέροντα.\nΟι πρωταγωνιστές των βίντεο είναι αναπόσπαστο κομμάτι όλων των ενοτήτων της καμπάνιας ενώ εμφανίζονται και στα έντυπα. Με αυτό τον τρόπο, το “On a Mission” δημιουργεί μία συνεχή παρουσία με υψηλή αναγνωρισιμότητα σε όλα τα κανάλια. Εξάλλου, η καμπάνια κάνει χρήση των καναλιών των social media πολλών πρωταγωνιστών και των τεράστιων κοινοτήτων των θαυμαστών τους.


Δημοσκόπηση MRB: Οι Έλληνες φοβούνται, εξοργίζονται, αλλά δεν ελπίζουν…\nΘέμα: Δημοσκόπηση MRB: Οι Έλληνες φοβούνται, εξοργίζονται, αλλά δεν ελπίζουν… Κυρ Φεβ 17, 2013 7:37 am\nΚινούμενη άμμος παραμένει το πολιτικό σκηνικό, καθώς η “αδιευκρίνιστη ψήφος” έχει πλέον ποσοστά… αυτοδυναμίας (λίγο κάτω από 40%). Σύμφωνα με δημοσκόπηση της MRB που δημοσίευσε το Mega, την ώρα που στα ποσοστά και τις θέσεις των κομμάτων δεν σημειώνονται αξιόλογες αυξομειώσεις, πτωτικά κινείται η δημοτικότητα όλων των πολιτικών αρχηγών ενώ ο Γ. Παπανδρέου συνεχίζει να θεωρείται καταλληλότερος για πρωθυπουργός, έναντι του Α. Σαμαρά, με την επιλογή «κανένας από τους δύο» όμως να κυριαρχεί στις επιλογές.\nΣτην πρόθεση ψήφου, το ΠΑΣΟΚ προηγείται της ΝΔ με 8 ποσοστιαίες μονάδες (28,10% έναντι 20,10%), ακολουθούν το ΚΚΕ με 7% και ο ΛΑΟΣ με 4,6%, ενώ ο ΣΥΡΙΖΑ, παρά τα όσα έχουν συμβεί, αποδεικνύεται “ανθεκτικός”, με ποσοστό 3,60%.\nΣχετικά με τα συναισθήματα των Ελλήνων, στο πλαίσιο της οικονομικής κρίσης, η πλειοψηφία τους νιώθει απογοήτευση, κατά 70%, το 57,9% νιώθει οργή, συναίσθημα που τονίστηκε ότι αισθάνονται κατά 50% οι ψηφοφόροι του ΠΑΣΟΚ, το 49,2% νιώθει φόβο και το 37,3% ντροπή. Ενδεικτικό της ψυχολογίας των πολιτών είναι πως μόλις το 10% δηλώνει πως αισθάνεται ελπίδα, πράγμα που δείχνει ότι ελάχιστοι Έλληνες βλέπουν φως στο τούνελ…


ΓΙΑΤΙ ΜΟΥ ΑΡΕΣΕΙ Ο ΤΑΡΑΝΤΙΝΟ | ModernWriters\nΓΙΑΤΙ ΜΟΥ ΑΡΕΣΕΙ Ο ΤΑΡΑΝΤΙΝΟ\nOctober 22, 2014 Γωγώ\tLeave a comment\n“Όταν με ρωτούν αν πήγα σε σχολή κινηματογράφου, τους απαντώ όχι, πήγα στις ταινίες”.\nΟ Κουέντιν Τζερόμ Ταραντίνο γεννημένος το Μάρτη του 1963 δεν είναι ένας συνηθισμένος άνθρωπος. Ευφυής, ταλαντούχος, ανατρεπτικός κατόρθωσε να καθιερωθεί ως ένας σπουδαίος σκηνοθέτης στο χώρο της κινηματογραφικής βιομηχανίας ήδη απο τις αρχές της δεκαετίας του ’90. Γιατί; ”Επειδή αν αγαπάς αρκετά τις ταινίες μπορείς να δημιουργήσεις και εσύ μια καλή ταινία”.\nΟ Ταραντίνο ήταν ένα άτακτο παιδί, ένα ανήσυχο πνεύμα. Παράτησε το σχολείο στα 15 γιατί απλά βαριόταν. ”Κάτι με σταμάτησε στο σχολείο. Ό,τι δεν με ενδιαφέρει δεν μπορώ να προσποιηθώ”. Πήγε σε σχολή υποκριτικής δηλώνοντας ότι είναι 16 αντί για 15 αλλά έφυγε δύο χρόνια αργότερα καθώς η πλήξη του είχε χτυπήσει ξανά την πόρτα. Η πρώτη επαφή με το χώρο του σινεμά έγινε όταν δούλεψε για αρκετό διάστημα σε ένα βίντεο κλαμπ. Εκεί άρχισε να ανακαλύπτει τη μαγεία του κινηματογράφου που έμμελλε να παίξει καθοριστικό ρόλο στην πορεία της ζωής του. Ο ίδιος συζητούσε με τους πελάτες, παρακολουθούσε ταινίες που έβλεπαν οι περισσότεροι ενώ δεν άργησε να προτείνει και τις δικές του αγαπημένες. Κάπως έτσι άνοιξε την πόρτα στην μεγάλη οθόνη.\nΣτα τέλη της δεκαετίας του ‘80 κάνει το πρώτο βήμα, γνωρίζοντας τον Λόρενς Μπέντερ, ο οποίος θα τον παρακινήσει να γράψει το πρώτο του σενάριο. Το “My best friend’s birthday” είναι η πρώτη του ταινία, η οποία καταστράφηκε στο στάδιο της επεξεργασίας της. Ωστόσο το σενάριο της αποτέλεσε έμπνευση για το “True Romance”.\nΑκολούθησαν το “Reservoir Dogs” που γράφτηκε μόλις σε τρεισήμισι εβδομάδες και το κλασικό πλέον “Pulp fiction” με τους Τζ. Τραβόλτα, Ο.Θέρμαν, Μπρ. Γουίλις, Σ.Λ.Τζακσον που αποτέλεσε σημείο σταθμό στην πορεία του κερδίζοντας το Χρυσό Φοίνικα στο Φεστιβάλ των Καννών το 1994 και το Όσκαρ καλύτερου σεναρίου.\nΟ σεναριογράφος πρέπει να έχει μέσα του μια φωνή που να λέει: ”Πες την αλήθεια, αποκάλυψε μερικά μυστικά εδώ”.\nΓιατί μου αρέσει ο Ταραντίνο;\n– Γιατί του αρέσει να κλέβει κάτι απο τις ταινίες των άλλων, χωρίς όμως να τις αντιγράφει. Αντλεί υλικό, και ύστερα το μεταμορφώνει, το πλάθει όπως εκείνος θέλει και έπειτα το προσφέρει σαν κάτι φρέσκο και διαφορετικό.\n– Γιατί κάθε φορά είναι πρώτη φορά. Είναι τόσο εφευρετικός που δεν σταματά να μας εκπλήσσει με τις επιλογές του, τολμώντας να εξευρενήσει σε νέα είδη, να κάνει την ανατροπή και να μας παρουσιάσει μια καινούρια του ιστορία που δεν μας θυμίζει καμιά προηγούμενή του. Η φαντασία και η όρεξη του για νέες περιπέτειες είναι αστείρευτη. Κάθε ταινία είναι για εκείνον και μια νέα πρόκληση. Εξάλλου τον ιντριγκάρει η ιδέα να θέσει τον πήχη ψηλά.\n– Γιατί έχει χιούμορ. Καλό χιούμορ. Έξυπνο. Που δεν σε κάνει μόνο να γελάς αλλά και να σκέφτεσαι.\n– Γιατί στις ταινίες του τίποτα δεν είναι τυχαίο. Πάντα κρύβεται κάτι που πηγάζει απο την τρέλα του. Στο” Pulp Fiction” κάθε φορά που ο Βίνσεντ πάει τουαλέτα πάντα συμβαίνει κάτι καταστροφικό, και τις τρεις φορές.\n– Γιατί είναι οι μόνες ταινίες με ωμή βία που μπορώ να παρακολουθήσω χωρίς να με απωθήσουν. Δεν έκρυψε ποτέ την αγάπη του άλλωστε για ταινίες που το αίμα ρέει άφθονο, αδιαφορώντας για τις όποιες αντιδράσεις του κοινού.\n– Γιατί έχει τον ενθουσιασμό ενός εφήβου και την ευφυία ενός έμπειρου καλλιτέχνη.\n– Γιατί εμφανίζεται απο το πουθενά στις ταινίες του για λίγα δευτερόλεπτα σε έναν μικρό ρόλο και το απολαμβάνει.\n– Γιατί δεν είναι δήθεν. Γιατί είναι απρόβλεπτος. Στη λίστα με τις αγαπημένες του ταινίες θα βρεις τα πάντα. Απο εμπορικά θρίλερ και ταινίες δράσεις μέχρι ρομαντικά δράματα.\n– Γιατί κάνει σινεμά πρώτα για να ικανοποιήσει τον εαυτό του και μετά το κοινό.\nΌχι άδικα τον έχουν αποκαλέσει τον ισχυρότερο σκηνοθέτη της γενιάς του. Η επιτυχία του Ταραντίνο δεν οφείλεται μόνο στο ταλέντο του. Η βαθύτερη αιτία είναι το πάθος του για τον κινηματογράφο. Εκείνος αγάπησε το σινεμά και αυτό αγάπησε εκείνον.\nΚΙΝΗΜΑΤΟΓΡΑΦΟΣΤΑΡΑΝΤΙΝΟPULP FICTIONRESERVOIR DOGS\nPrevious PostΝΑ ΔΙΝΕΙΣ ΚΑΙ ΝΑ ΔΙΝΕΣΑΙ;Next PostΡΟΔΑ ΕΙΝΑΙ ΚΑΙ ΓΥΡΙΖΕΙ…ΑΝΑΠΟΔΑ